Rusija uspostavila kontakt sa sirijskom opozicijom - 10.10.2015, Sputnik Srbija\nRusija je uspostavila kontakt sa sirijskom „umerenom opozicijom“ i pokušava da je kao saveznika uključi u borbu protiv terorista Islamske države, izjavio je šef... 10.10.2015, Sputnik Srbija\npolitika, rusija, vesti, svet, sirija, konstantin kosačov\n20:35 10.10.2015 (Osveženo: 20:38 10.10.2015)\nRusija je uspostavila kontakt sa sirijskom „umerenom opozicijom“ i pokušava da je kao saveznika uključi u borbu protiv terorista Islamske države, izjavio je šef međunarodnog komiteta Saveta Federacije Konstantin Kosačov.\nOn smatra da „umerena opozicija“ može da postane saveznik Rusije u borbi protiv ID.\nUmerena sirijska opozicija za dijalog s Rusijom\n9 Oktobar 2015, 18:54\n„Kontakti su uspostavljeni, ali mi još uvek nismo potpuno sigurni da ti ljudi zapravo predstavljaju takozvanu Sirijsku oslobodilačku armiju. Upravo taj nedostatak razumevanja predstavlja jedan od najvećih problema u Siriji, i po svemu sudeći problem će se samo produbljivati“, rekao je Kosačov.\nOn je nakon sastanka sa predstavnicima „umerene opozicije“ u Moskvi ocenio da je među njima komunikacija veoma loša, pa čak i nepostojeća, te da je njegov zaključak da objedinjena opozicija u Siriji ne postoji.\n„Mislim da niko iz mojih sagovornika ne razume do detalja o čemu priča. Opozicione organizacije u suštini objedinjuje samo njihov cilj, ali je komunikacija između njih izuzetno loša. Glavni problem je što u Siriji trenutno vlada haos, a svako se bije samo za sebe i protiv svakog“, zaključio je Kosačov.


Samit Macedonia2025 u hibridnom formatu od 1. do 3. decembra\nIzvor: Radio Televizija Vojvodine, 24.Nov.2020, 12:11\nOvogodišnji, deveti po redu samit Macedonia 2025 , biće održan u hibridnom formatu, a ključne teme o kojima će se diskutovati su kriza u svetu, ekonomske reforme, kao i globalni odnosi u jugoistočnoj Evropi.\nOrganizatori su najavili da će osnovne teme biti "Svet u kriznom stanju: ekonomske reforme i globalni odnosi u jugoistočnoj Evropi", "Ista pravila - različite zemlje: kako započeti, sagraditi i uspeti u biznisu" i "Vrednovanje naše najvrednije imovine - ljudi". >> Pročitaj celu vest na sajtu Radio Televizija Vojvodine <<\nOčekuje se više od 400 učesnika, među kojima su i predstavnici institucija i organizacija, diplomate, generalni direktori, privrednici, članovi akademske zajednice, kao i mladi lideri.\nMeđu istaknutim panelistima ove godine biće osnivač Niagara Bottling Endi Pejkof, osnivač i predsednik " The Summer Fresh Salads Inc " iz Kanade Suzan Nicovski, kao i generalni direktor Econet Global Limited iz Južoafričke republike Herdi Pemhiva.\nTakođe, tokom samita će se onlajn emitovati tzv. "jedan na jedan intervjui", kao i biznis razgovori o mogućnostima za digitalno povezivanje putem onlajn platformi.\nBiće održan i posebni dogadjaj na kome će prisustvovati predsednik Severne Makedonije Stevo Pendarovski.\n"Macedonia 2025" je regionalni samit koji predstavlja svojevrsnu platformu pomoću koje se svake godine povezuju razne organizacije, inspirišu promene u Jugoistočnoj Evropi i na kojem učestvuju istaknuti pojedinci iz sveta biznisa, nauke i tehnologije.


Uhapšeni „pljačkaši veka” sakrili plen : Hronika : POLITIKA\nposlednja izmena u 23:38\nHronika\tUhapšeni „pljačkaši veka” sakrili plen\nOd prošlogodišnje pljačke u Ustaničkoj ulici, krili se na raznim lokacijama i planirali novo razbojništvo\tU pljački oklopnog vozila za transport novca firme „Sekuritas” u Ustaničkoj ulici u Beogradu, 10. marta prošle godine, ukradeno je nekoliko vreća novca „Univerzal banke”.\tBeogradska kriminalistička policija uhapsila je osam članova kriminalne grupe na čelu sa Urošem P. (30) i Nenadom K. (26), koji su osumnjičeni da su u martu prošle godine u Ustaničkoj ulici u Beogradu organizovali pljačku vozila za transport novca firme „Sekjuritas” i oduzeli oko 850.000 evra. Pretresom lokacija na kojima se osumnjičeni Uroš P. skrivao, stanova i kuća uhapšenih, policija je našla oružje, manju količinu droge i oko 5.000 evra. Najveći deo plena od pljačke nije nađen.\nUroš P. uhapšen je prvi, zajedno sa bratom Nemanjom P. (36), prekjuče u poslepodnevnim satima, dok se skrivao u selu Ljubiš u blizini Čajetine. Neposredno pre hapšenja Uroš P. i njegov brat pokušali su da pobegnu.\n– Osumnjičeni je 15 dana pre hapšenja boravio u bungalovu jedne od vila u selu Ljubiš, koju je našao preko ćerke njenog vlasnika. Bilo je jako teško ući mu u trag, jer je stalno menjao lokacije skrivanja. Imali smo informacije o više mesta njegovog skrivanja, a nekoliko dana pre hapšenja otkrili smo njegove kontakte i kretanja u okolini Zlatibora. Saznali smo da je u društvu sa bratom i da se motorom „kvadro” i „opel korsom” kreće na kratkim relacijama, uglavnom zbog snabdevanja osnovnim namirnicama – navodi „Politikin” sagovornik iz beogradske policije.\nNemanja P. je bratu pomagao tokom skrivanja, obezbeđivao mu smeštaj, namirnice i vozila. Posle saslušanja u prostorijama policije, on je pušten na slobodu.\nOsumnjičenog Nenada K. (26) uhapsili su pripadnici Žandarmerije, u vili od 1.500 metara kvadratnih u Novom Sadu, koju je iznajmljivao od prijatelja svoje devojke. On se tereti da je zajedno sa Urošem P. organizovao pljačku „Sekjuritasa”.\nPored njih dvojice, uhapšeno je još šest članova kriminalne grupe koji su osumnjičeni za pomoć učiniocu posle izvršenja krivičnog dela, odnosno za skrivanje prvoosumnjičenog Uroša P.\nMilan V. (22), Uroš A. (29), Zoran A. (35), Strahinja Đ. (20) i Goran I. (25) uhapšeni su u Beogradu, dok je Marko G. (33) priveden u Kragujevcu.\nZoran A. je prijatelj od detinjstva sa Urošem P. i on mu je bio glavna podrška u skrivanju i veza sa spoljnim svetom, porodicom i decom. Uroš P. se jedno vreme i krio u njegovom stanu u Ulici kneza Višeslava.\nOsumnjičenog Marka G, koji je uhapšen u Kragujevcu potražuje sud zbog ranijih krivičnih dela. Tokom skrivanja, prema našim saznanjima, Marko G. je taksirao po Kragujevcu.\nStrahinja Đ. i Goran V. takođe su pomagali u skrivanju Petrovića, prvi u Novom Selu kod Šapca, a drugi u Surčinu. Kod uhapšenog Milana V. policija je pretresom našla dva pištolja, dok je u stanu privedenog Uroša A. nađeno oko 30 grama marihuane, gram heroina i oko 5.000 evra.\nNa saslušanju u policiji svi uhapšeni su se uglavnom branili ćutanjem. Oni bi trebalo da budu privedeni dežurnom istražnom sudiji.\nBeogradska policija je podsetimo, tri nedelje posle prošlogodišnje pljačke uhapsila kuma osumnjičenog Uroša P. – Novicu E. Protiv njega se vodi sudski postupak zbog pljačke 13 miliona dinara firme „Dip trejd”, 2007. godine u Zemunu. On je osumnjičen i za pljačku 23 miliona dinara iz transporta novca firme „Sekjuritas”, u januaru 2010. godine, kod tržnog centra „Piramida” u Novom Beogradu.\nPolicija sumnja da je grupa veći deo novca od plena sakrila.\nDačić: Planirali da orobe „Dis” u Kragujevcu\n– Organizovana kriminalna grupa je prema saznanjima MUP-a bila najopasnija kada su u pitanju pljačke, a samo organizator Uroš P. je osumnjičen za tri razbojništva, kojima je pribavio oko 1,2 miliona evra. Namera im je bila da sledeću akciju izvedu u marketu „Dis” u Kragujevcu, gde su očekivali da uzmu oko 300.000 evra – precizirao je Dačić.\nStudenti iz Srbije maltretirani i pokradeni u Crnoj Gori\nPolicajci u novim uniformama od jeseni\nTužilaštvo između Ilića i Ješića\nKo stopira hapšenje pripadnika Žandarmerije iz Niša?\nProtivteroristička jedinica proslavila deseti rođendan\nOko 11.000 zatvorenika čuva 2.380 stražara\n„Stečajnoj mafiji” 57 godina zatvora\nGenerali neće da svedoče u odbranu Karadžića\nPreminula devojka ranjena na Adi Ciganliji\nKraljevo: Simoviću i Mirkoviću pritvor do 30 dana\nU Leskovcu protivgradna raketa udarila u kuću\nPretučen Milovan Bojić\nUhapšen bivši gradonačelnik Kraljeva\nŽivot na visokoj nozi o trošku fakulteta\nNesreća kod Ušća, povređeno petoro ljudi


BalkanMagazin :: Vladi Srbije se žuri da proda smederevsku Železaru\nVladi Srbije se žuri da proda smederevsku Železaru\npetak, 24. februar 2012 01:09\nKontaktima sa indijskim milijarderom Lakšmijem Mitalom Vlada Srbije praktično je počela da proširuje krug potencijalnih kupaca domaće železare. Prvi konkretan potez koji je pokrenuo državni vrh Srbije bio je razgovor u Beogradu s najbližim partnerom Rinata Ahmetova, vlasnika ukrajinskog fudbalskog kluba Šahtjor.\nVladi Srbije se žuri da proda smederevsku Železaru, koju je nedavno za dolar kupila od američkog „Ju-Es stila“. Kako saznaje „Blic“, u Nemanjinoj su zamolili jednog od najvećih srpskih biznismena da uspostavi komunikaciju sa Indijcem Lakšmijem Mitalom, poznatim „kraljem čelika“ i petim najbogatijim čovekom na svetu.\n- Jedan od naših najuglednijih privrednika odranije ima kontakte s Mitalom. On danas putuje u Londonna pripremni sastanak s predstavnicima britanske kompanije kojom rukovodi Indijac. Potom treba očekivati i sastanak s vlasnikom Lakšmijem. On je sada u Indiji, ali imamo potvrdu da hoće da razgovara o eventualnom strateškom partnerstvu sa smederevskom Železarom - rekao je juče izvor „Blica“.\nKontaktima sa indijskim milijarderom Vlada Srbije praktično je počela da proširuje krug potencijalnih kupaca domaće železare. Prvi konkretan potez koji je pokrenuo državni vrh Srbije bio je razgovor u Beogradu s najbližim partnerom Rinata Ahmetova, vlasnika ukrajinskog fudbalskog kluba Šahtjor. Kako saznaje „Blic“, Ahmetov je i dalje u igri za kupovinu smederevske Železare, ali je cilj tog vlasnika čeličana po Evropi da postane gazda Železare u Košicama. Na taj način bi istisnuo „Ju-Es stil“ i iz Slovačke i sa celog evropskog tržišta čelika.\nKompanija „Mital stil“ ima sedišta u Holandiji i Velikoj Britaniji, a vode je trojica braće - Lakšmi, Pramod i Vinod Mital. Lakšmi je glava porodice i, prema „Forbsu“, težak je 25 milijardi dolara, što ga čini petim po bogatstvu u svetu. Mital upravlja čeličanama u pet zemalja Evrope, Afrike, Indije i oblasti Pacifika. Godišnje se u ovim fabrikama proizvede više od 20 miliona tona čelika.\nPored „Global stila“, u vlasništvu indijske braće je i najveći svetski proizvođač čelika „Arselor Mital“. Ova kompanija je nedavno najavila da će smanjiti broj zaposlenih u sedam fabrika na 11.300 do decembra 2012. U Španiji, gde „Arselor Mital“ zapošljava 11.000 ljudi, pre dva meseca su izbili protesti zbog zatvaranja čeličane u Madridu, koja zapošljava više od 300 radnika. Kompanija je takođe najavila zatvaranje pogona u Belgiji i Luksemburgu.\nŠirenje na srpsko tržište „Mital“ je započeo kupovinom kraljevačke fabrike „Magnohrom“, a sledeći korak ambicioznih Indijaca je bio ulazak u Crvenu zvezdu.\nKontakte između crveno-belih i „Mitala“ potvrdio je tada, 2007. godine, prvo generalni sekretar Zvezde Zoran Damjanović, ali i Pramod Mital, rođeni brat Lakšmija. Od transakcije, međutim, nije bilo ništa, i to uglavnom zbog nepostojanja adekvatnog zakona o sportu.\nKraljevački „Magnohrom“, s druge strane, Indijci su kupili 2006. godine, ali su bili poznatiji po lošem upravljanju tom fabrikom. Zbog nepoštovanja dogovorenih obaveza Agencija za privatizaciju poništila je ugovor o kupovini. Utvrđeno je da kupac nije održao kontinuitet proizvodnje, na šta je bio obavezan. Nije ni investirao dogovorenu sumu, a ni ispunjavao odredbe socijalnog programa - zaposlenima je kasnila plata, a proizvodnja je smanjena za 30 odsto u odnosu na period pre privatizacije. Njihova kompanija, inače, ponudila je najbolje uslove za kupovinu „Magnohroma“, ukupno 24 miliona evra.\nZbog niskih cena čelika na evropskom tržištu i visokih troškova proizvodnje u Srbiji, smederevska čeličana ugasila je prvu peć prošle godine. Druga peć nastavila je da radi smanjenim kapacitetom. Odluku o povlačenju iz Srbije „Ju-Es stil“ je zvanično doneo početkom februara.\nPredsednik Srbije Boris Tadić potvrdio je nedavno da Vlada pregovara sa strateškim partnerima.\n- Budući strateški partner treba da ispuni dva uslova: da ima rudu gvožđa i koks, koji je potreban za proizvodnju čelika - rekao je Tadić.\nOve uslove ispunjavaju i čeličane Rinata Ahmetova i „Mital“.\nProizvodnja u Smederevu 2. marta\nU smederevskoj Železari trenutno radi oko 400 ljudi, a pojedini rukovodioci očekuju 2. marta povratak svih 5.000 zaposlenih. Zahvaljujući zalihama od 7.000 tona, topla valjaonica je počela s radom prethodne subote, ali je zbog kvara na postrojenju proizvodnja zaustavljena.\n- Postoje najave da bi proizvodnja mogla da krene početkom marta, ali to zavisi od toga koliko će se brzo topiti led na Dunavu, kojim Železara doprema sirovine - kaže za „Blic“ Željko Veselinović, predsednik Udruženih sindikata „Sloga“.\nPrivatizacija u Nikšiću\nNovi, drugi oglas za privatizaciju nikšićke Željezare raspisan je u utorak, uz početnu cenu od 21 milion evra. Imovina ove kompanije je prethodno nuđena za 30 miliona evra. Željezara se već osam meseci nalazi u stečaju. Poslednji vlasnik, holandska kompanija „Montenegrospešelti stils“, napustio je ovu kompaniju u proleće 2011. Nekadašnji nikšićki gigant, koji je zapošljavao više hiljada radnika, četvrtu privatizaciju dočekaće sa 320 radnika.


Ruski predsjednik Vladimir Putin (68) odbio je da se ove zime vakciniše Sputnjik V vakcinom protiv covid-19 infekcije, objavio je Daily Mail.\nNavodno, su najbliži saradnici tražili od Putina da se javno vakciniše, kako bi postakao narod da masovno pristupi imunizaciji.\nMeđutim, on je novinarima neformalnom razgovoru kazao da ne želi da se majmuniše pred kamerama, objavio je londonski list, pozivajući se na kolege iz moskovskog Komersanta.\nKomersant je objavio, da ruski predsjednik planira da se vakciniše, tek krajem ljeta ili početkom jeseni, ne objašnjavajući dodatno tu odluku.\nNa zapadu Putin je žestoko kritikovan prošle godine, kada je Sputnjik V u avgustu prošle godine javno okarakterisao kao bezbjednu za korišćenje, iako tada vakcina nije dobila zvaničnu dozvolu za upotrebu.\nNa osnovu posljednjih ispitivanja, vakcina Sputnjik V pokazala je efikasnost od 92 odsto.


Bivši komandant izraelske vojske pokreće kampanju da zameni Netanjahua - Svet - Dnevni list Danas\nPočetna » Svet » Bivši komandant izraelske vojske pokreće kampanju da zameni Netanjahua\nBivši komandant izraelske vojske pokreće kampanju da zameni Netanjahua\nBivši komandat izraelske vojske Beni Ganc pokreće danas političku kampanju uoči prevremenih izbora 9. aprila.\n0Piše: Beta 29. januara 2019. 12.27 Izmenjeno: 12.30\nGeneral potpukovnik, koji se hvali svojim vojnim pedigreom, u anketama se pojavljuje kao najozbiljniji rival premijera Benjamina Netanjahua, preneo je Asošiejted pres.\nGanc je zasad ostao izvan stranačkih sporenja i uživa popularnost u javnosti, mada je malo toga rekao bez jasnog ideološkog opredeljivanja.\nTo bi moglo da se promeni danas kada bude predstavio svoj program. Netanjahuovi saveznici, navodi AP, izvesno će ga predstaviti kao „levičara“ ako pokaže naznake umerenosti.\nGanc je krajem decembra registrovao novu političku stranku Otpornost za Izrael, čime su okončani meseci spekulacija o njegovim političkim ambicijama.\nBivšeg šefa vojske u svojoj partiji su želeli mnogi izraelski stranački lideri, uključujući navodno i samog premijera Netanjahua, vođu konzervativnog Likuda, lidera partije centra Ima budućnosti i partije levog centra Cionističke unije i laburista.\nbeni ganc, Benjamin Netanjahu, Izbori, kampanja, smenaTel Aviv\nPredsednik Izraela ponovo poverio Netanjahuu mandat da formira vladu


Portfolio AK Stevanović u oblasti zdravstva preko 210.000.000,00 KM\nAK Stevanović je angažovana od strane glavnih nosilaca aktivnosti na dva trenutno najveća infrastrukturna projekta u Republici Srpskoj i Bosni i Hercegovini u oblasti zdravstva i to u poslovima rekonstrukcije centralnog medicinskog bloka Univerzitetsko-kliničkog centra Banja Luka, te na aktivnostima u vezi sa izgradnjom novog sjevernog krila UKCBL. Pored ovoga projekta, koji je još uvijek u toku i čije je kompletiranje predviđeno za kraj 2018. godine, Kancelarija je angažovana i od strane izvođača cijelog projekta izgradnje i opremanja JZU Bolnice Istočno Sarajevo.\nVrijednost oba projekta je nešto iznad 210.000.000,00 BAM. AK Stevanović je angažovana od strane ponuđača, a kasnije izvođača poslova i naše aktivnosti podrazumijevaju niz različtih pravnih, ekonomskih i drugih povezanih radnji koje su se odnosile na pripreme tenderske ponude, prilagođavanje svih ugovornih odnosa sa pravilima Evropske investicione banke koja finansira projekat (kod UKCBL), odnosno sačinjavanje veoma kompleksnih ugovora radi pokrivanja finansiranja ugovora za Bolnicu u Istočnom Sarajevu.\nGlavni izazov sa kojim smo se suočavali podrazumijevao je pronalaženje kvalitetnih i održivih rješenja u pravno-ekonomskom smislu, kako bi se u cjelosti ispunili uslovi kako investitora, tako i samih finansijera projekata.\nProjekti su toliko kompleksni da je AK Stevanović u dvije smjene tokom proljeća 2017. godine morala da angažuje preko 20 svojih najboljih stručnjaka u sferi finansija i prava javnih nabavki, kako bi se sve aktivnosti zaokružile na vrijeme, te su istovremeno naša banjalučka i bijeljinska kancelarija bile u stalnom kontaktu i djelovale sinhronizovano. Naš tim je vodio i pregovore u vezi sa zaključenjima ugovora sa investitorima, te u pogledu izgradnje samih objekata, kao i njihovog opremanja, gdje su naši poslovi išli od pribavljanja licenci kod Agencije za lijekove Bosne i Hercegovine do aktivnosti povdom građevinskih i drugih dozvola.\nKompletiranje oba projekta će doprinijeti boljem zdravstvenom sistemu Republike Srpske i Bosne i Hercegovine, tako da će ova dva centra biti jedini u regionu sa posebnim dijagnostičkim aparatima poslednje generacije.\nProjekat sa naše strane vode: Korporativno odjeljenje i Odjeljenje za finansije i banke.\nMiloš Stevanović 055 230 001\nJelena Petrović 055 230 015\nNemanja Radusinović 051 921 500\nključne riječi : zdravstvo, javne nabavke, finansiranje


Ružić: Zahtev DS je prikupljanje jeftinih političkih poena\nBeta 23. avgusta 2017. 18:00\nFunkcioner Socijalističke partije Srbije (SPS) Branko Ružić ocenio je danas kao pokušaj prikupljanja jeftinih političkih poena zahtev Demokratske stranke (DS) za sazivanje skupštinskih odbora za bezbednost zbog dešavanja izmedju Srbije i Makedonije.\n„Prikupljanje jeftinih političkih poena na taj način nije ništa novo u njihovom slučaju ali podizanje tenzija i alarmiranje čitave javnosti jeste neodgovorno i protivno interesu Srbije“, naveo je Ružić u saopštenju.\nPoslanički klub DS uputio je ranije danas zahtev za sazivanje hitne sednice Odbora za kontrolu službi bezbednosti i Odbora za odbranu i unutrašnje poslove povodom „zabrinjavajuće situacije“ u odnosima izmedju Srbije i Makedonije.\nRužić je naveo i da su „politikantstvo, neodgovornost, dilentantizam i državotvornost kao misaona imenica karakteristike duboko podeljene, atomizovane, programski osiromašene i kadrovski devastirane, DS“.\nOn je ocenio da za razliku od DS „predsednik Vučić i prvi potpredsednik Vlade Ivica Dačić demonstriraju jasnu orijentaciju za poštovanjem državnog razloga, državotvornosti, regionalnoj saradnji uz veoma odgovoran i nijansiran odnos prema očuvanju političke stabilnosti ne samo u Srbiji, već u čitavom regionu“.\n„DS zahteva hitno zasedanje resornih odbora u Parlamentu? Da nije tužno, zaista bilo bi smešno“, naveo je Ružić u saopštenju.


Četvrtak, 24 Januar 2019 19:18\nHidrometeorološki zavod Republike Srpske saopštio je danas da će u naredna dva dana, petak i subotu, odnosno 25. i 26. januar 2019. godine doći do novih snježnih padavina, posebno na istoku Srpske, gdje se očekuje da će tokom ta dva dana pasti između 25 i 35 centimetara snijeg, a u planinama do 50 centimetara.\nDežurni meteorolog Igor Kovačić rekao je da se očekuje da će ukupna visina snježnog pokrivača preći 70 centimetara snijega, s obzirom da ga u pojedinim krajevima na istoku Republike Srpske već ima oko 40-50 centimetara.\nSutra, tokom noći, u planinama i u Hercegovini duvaće jak sjevernoistočni vjetar, koji će stvarati probleme sa smetovima.\nJutra će biti dosta hladna, na planinama i do minus 10, u ostalim krajevima između minus sedam i minus tri stepena Celzijusova. Dnevna temperatura će biti oko nule, dok se u nedjelju očekuje još hladnije vrijeme, prestanak padavina i djelimično razvedravanje.\nU subotu i nedjelju temperatura vazduha neće prelaziti nula stepeni Celzijusovih.\nOd sljedeće sedmice padavine će biti česte i trajaće do kraja mjeseca, te da postoji indicija da ih bude i tokom prvih dana u februaru.\nViše iz kategorije: « Obavezna upotreba lanaca za teretna vozila preko Romanije Ugažen snijeg na kolovozima preko planina i prevoja »


Na današnji dan - Dule utišao "Hajberi" volejom za udžbenike! - Sportske.net\nNa današnji dan - Dule utišao "Hajberi" volejom za udžbenike!\nRevanš utakmica osmine finala Kupa UEFA između Arsenala i Crvene zvezde u sezoni 78/79 ostaće upamćena po onom voleju Duleta Savića u 87. minutu susreta koji je beogradskom sastavu doneo plasman u dalji tok takmičenja.\nLista strelaca Serije A iz sezone 1997/98 tera suze na oči!Da li će u PL ikada biti lepši golovi u konkurenciji nego decembra 2006?Dan kada je Bartez poklonio Arsenalu pobeduNa današnji dan - Pre 21 godinu debitovao je veliki Điđi Bufon!Na današnji dan - Žiga 'košarkaš' nokautirao Mateusov Partizan!\nSezonu u kojoj su fudbaleri Crvene zvezde bili na korak od trofeja Kupa UEFA obeležile su mnoge sjajne utakmice, među kojima je svakako i ona na "Hajberiju" odigrana 6. decembra 1978. godine.\nNakon beogradskog minimalca u režiji Cvjetina Blagojevića crveno-beli su otišli u goste Arsenalu koji je pred više od 40.000 navijača pokušao da nadomesti zaostatak i da eliminiše srpskog predstavnika.\nDomaći su od 69. minuta meča golom Alana Sanderlenda anulirali rezultat iz Beograda i činilo se da će utakmica otići u produžetke, a onda je na tri minuta pre kraja Dušan Savić postigao jedan od onih golova koji nose epitet kultnih.\nUpravo je taj gol Duleta Savića omogućio crveno-belima da nastave takmičenje u Kupu UEFA, a ujedno je proglašen za najlepši pogodak u svim UEFA takmičenjima u sezoni 78/79.\n"Svi me pitaju kako sam se osećao, šta sam mislio u tom trenutku... Pa, ništa nisam mislio, morali smo da igramo igramo još dva, tri minuta nakon toga. Date gol, lopta ide na centar i nastavlja se utakmica. Nema razmišljanja o golu, ja sam ga zaboravio istog trenutka" rekao je Dule Savić nedavno.\nNa današnji dan 1978. godine Dule Savić je utišao London #fkcz\nArsenal - Crvena zvezda 1:1 (ukupno 1:2) pic.twitter.com/zcvxvmeU6g\n— FK Crvena zvezda (@crvenazvezdafk) December 6, 2016\nUpravo je u jednoj od epizoda "Legende Marakane" Zvezdin legendarni golgeter govorio o tom golu na "Hajberiju" i otkrio da u jednoj od engleskih monografija koja opisuje fudbalske tehnike i taktike postoji članak o njegovom pogotku u Londonu koji je naveden kao školski primer poluvoleja.\nCrvena zvezda je pomenutu sezonu završila kao drugoplasirana u Kupu UEFA pošto je u dvomeču sa Borusijom Menhengladbah poražena ukupnim rezultatom 2:1.


BiH se zadužila za još pola milijarde KM | Brčanski Forum\nBiH se zadužila za još pola milijarde KM\nEvropski komesar za ekonomiju Paolo Gentiloni potpisao je Memorandum o razumijevanju između EU i BiH o dodjeli 250 miliona eura makrofinansijske pomoći. Ovim memorandumom, koji je nedavno potpisao i državni ministar finansija i trezora Vjekoslav Bevanda, Bosni i Hercegovini je, u skladu sa prethodnim odlukama Evropskog parlamenta i Vijeća EU, stavljena na raspolaganje makrofinansijska pomoć u iznosu od 250 miliona eura u obliku kredita.\nIz Ministarstva finansija i trezora su napomenuli da je uz Memorandum potpisan i Sporazum o zajmu za makrofinansijsku pomoć EU i da je time omogućeno da u institucijama BiH započne proces ratifikacije međunarodnog ugovora, nakon čega će sredstva biti operativna.\nBudući da je riječ o pomoći za više nivoa vlasti, čiji su predstavnici učestvovali u pregovorima s EU, Memorandum su potvrdili i podržali entitetske ministrice finansija Zora Vidović i Jelka Miličević te gradonačelnik Distrikta Brčko Esed Kadrić, a u ime Centralne banke BiH, kao agenta zajmoprimca, potpisnik je guverner Senad Softić.\nBevanda je naglasio da je cilj makrofinansijske pomoći EU ublažavanje posljedica krize uzrokovane epidemijom virusa korona te da dolazi uz ostale resurse koje je zemlja dobila od drugih međunarodnih finansijskih institucija kao podršku za ekonomsku stabilnost.\n“Sredstva iz ovog zajma bit će isplaćena u dvije rate, od kojih svaka iznosi do 125 miliona eura, a isplata prve rate očekuje se nakon stupanja na snagu Memoranduma i pratećeg sporazuma o kreditnoj liniji, kojeg smo također potpisali. Tim sporazumom regulirajuu se procedure isplate pomoći BiH”, objasnio je Bevanda.


Tanjug 15. februara 2021. 13:41\nSANKT PETERBURG – Rusija je spremna da razgovara o svim problemima nagomilanim u odnosima sa EU, ali je Brisel namerno uništio osnov tih odnosa, izjavio je danas šef ruske diplomatije Sergej Lavrov nakon razgovora sa finskim kolegom Peka Havisto u Sankt Peterburgu.\nLavrov je kazao da će Rusija biti spremna da oživi odnose s Evropskom unijom kad Brisel prestane da ih uništava, prenosi TAS S.\n„Na Evropskoj uniji je da odluči. Ako je odlučila da odnose ipak treba obnoviti i preokrene korake za njihovo prekidanje, onda ćemo mi takođe biti spremni na to“, rekao je Lavrov.\nKako je naveo, prekid odnosa između Rusije i EU traje odavno, a inicijator toga je EU, prenosi Sputnjik.\n„U principu, svako ko je manje-više zainteresovan za situaciju u Evropi odavno zna da se taj prekid (u odnosima Rusije i EU) odvija već dugi niz godina: odnose neprestano raskida Evropska unija“, rekao je Lavrov na konferenciji za novinare nakon razgovora sa Havistom.\nKomentarišući izjave iz Evropske unije da se poseta šefa evropske diplomatije Žozepa Borelja Rusiji završila ponižavanjem, Lavrov je rekao da se pravo poniženje Evropske unije dogodilo 2014. godine, tokom krize u Ukrajini.\nPrema njegovim rečima, svojevrsna prekretnica bila je 2014. godina, kada se, kako je naveo, u Ukrajini dogodio državni prevrat, a „Evropska unija u velikoj meri pokazala svoju nemoć u odnosu na sporazum postignut neposredno uoči prevrata izmedu vlade i opozicije i na koje su svoje potpise stavile Nemacka, Francuska i Poljska“.\nLavrov je naglasio da Rusija nema problema u odnosima sa pojedinačnim evropskim zemljama.


Dačić: Državne garancije koče Južni tok\nPremijer Srbije u ostavci, Ivica Dačić na Biznis forumu na Kopaoniku, 4. mart 2014.\nNa Kopaoniku održan Biznis forum na kojem je premijer Srbije u ostavci, Ivica Dačić govorio o budućnosti srpske ekonomije i problemima vezanim za početak izgradnje gasovoda Južni tok.\nIzgradnju gasovoda Južni tok kroz Srbiju odlaže problem obezbeđivanja državnih garancija za osnivački ulog u zajedničkom preduzeću Gasproma i Srbijagasa koje će graditi deonicu kroz Srbiju, izjavio je danas premijer Srbije u ostavci Ivica Dačić.\nNa Biznis forumu na Kopaoniku Dačić je novinarima objasnio da se taj problem odlaže već dva, tri meseca i da zbog toga ne može da počne raspisivanje tendera za izvodjača radova i početak izgradnje gasovoda.\nProblem nije političke prirode, rekao je Dačić i dodao da su potpredsenik Vlade Aleksandar Vučić i on razgovarali sa ruskim partnerima i da očekuje da će sve biti u redu.\nA šef kancelarije Svetske banke u Srbiji Toni Verheijen je, učestvujući u radu Biznis foruma na Kopaoniku upozorio da Srbija više ne može da odlaže reforme jer država više nema fiskalnog manevarskog prostora za delovanje. Nova vlada bi trebalo da sprovede reforme da bi Srbija povratila lidersku ulogu u regionu, istakao je Verhejen i dodao da će od izbora koji se budu napravili zavisiti i kako će Srbija ući u EU.\nPo njegovoj oceni brz završetak zakasnele reforme javnih i društvenih preduzeća nameće se kao jedini realan izbor, a sličan stav izneo je i predsednik Fiskalnog saveta Srbije Pavle Petrović, koji smatra da je sređivanje javnih finansija u Srbiji preduslov da se izbegne kriza. On je na današnjem biznis forumu na Kopaoniku rekao da je Srbija od 2009. do 2013. vodila manje odgovornu fiskalnu politiku od drugih zemalja u regionu zbog čega sada to mora hitno da promeni i da sanira posledice.\nPetrović je rekao i da očekuje da će deficit budžeta Srbije u 2014. godini biti osam odsto BDP-a, zbog čega je, po njegovom mišljenju, Srbiji neophodna ozbiljna fiskalna konsolidacija.


U Srbiji jeftiniji energenti, a skuplja garderoba nego u EU - INFORMACIJA JE KAPITAL - Capital.ba\n22. jun. 2012. 20:43 Objavljeno u OSTALO\nBEOGRAD, U Srbiji su cijene energenata, kao i poštanskih usluga i telefona, u 2011. godini bile najniže među 37 evropskih zemalja, dok su cijene obuće, odjeće i elektronskih uređaja iznad prosjeka EU i više nego u većini zemalja regiona i bogatijih zemalja, kao što su Francuska, Velika Britanija i Italija.\nCijene su u 2011. godini bile na 57 odsto prosjeka EU, što je pet procenata više nego 2010. godine, ali razlike su velike u zavisnosti od kategorije, objavio je evropski statistički zavod Eurostat, a prenosi sajt “EurAktiv”.\nU odnosu na EU, u Srbiji su najjeftinija alkoholna pića, cigarete i narkotici – 53 odsto evropskog prosjeka, što je za tri odsto više nego prethodne godine, ali je i dalje Srbija u tom segmentu skuplja samo od Makedonije i Albanije.\nIzvještaj pokazuje da je prošle godine indeks cijena hrane i bezalkoholnih pića u Srbiji bio na 72 odsto evropskog prosjeka, dok je prethodne godine bio na 65 odsto, i po ovom kriterijumu hrana je jeftinija u Bugarskoj, Albaniji, Rumuniji i Poljskoj.\nKada je riječ o odjeći i obući, Srbija je sada iznad prosjeka EU, jer su cijene prešle prosjek za jedan i tri odsto.\nOno po čemu je Srbija ubjedljivo najjeftinija su struja, gas i druga goriva sa indeksom cijena od 48 odsto evropskog prosjeka, što je blagi rast u odnosu na 2010, a u ovom domenu u EU je i dalje najskuplja Danska, sa indeksom cijena energenata koji su 52 odsto iznad prosjeka.\nIzvještaj obuhvata 27 zemalja EU, zemlje kandidate i potencijalne kandidate – Srbiju, Makedoniju, Albaniju, Hrvatsku, BiH i Tursku, kao i tri članice zone slobodne trgovine sa EU – Island, Norveška i Švajcarska.\nTreba imati u vidu i da je plata u Srbiji među najnižima u Evropi, ali ipak viša od bugarske zarade, koja iznosi oko 250 evra. Srna\nKljučne riječi: cijene, energenti, evropska unija, garderoba, srbija\nNovi zakon omogućava rast cijena energenata u Hrvatskoj\nRoming deset puta skuplji nego u EU\nKorišćenje mobilnog u romingu sve lakše i isplativije\nZa piletinu – dva sata rada\nNajviše nepravilnih proizvoda na tržištu Srbije dolazi iz Kine


Ukloniti administrativne prepreke\nFederalni ministar prostornog uređenja Josip Martić primio je predstavnike gospodarskog društva GRID BH d.o.o. Sarajevo koji su ga upoznali s problematikom dobivanja potrebnih suglasnosti za izgradnju mini hidroelektrane „Poljanice 1“ na rijeci Bila u općini Travnik. Projektirani kapacitet ove hidroelektrane je instalirane snage 2.795 kW i predviđene godišnje proizvodnje 13.142 MWh, te predstavlja značajno poboljšanje ukupnog energetskog kapaciteta.\nSastanku je nazočio i veleposlanik Savezne Republike Njemačke u BiH Christian Hellbach, koja je partner u ovome projektu, te kroz ovaj i druge projekte nastoji potaknuti klimu stranog investiranja u Bosni i Hercegovini.\nMinistar Martić potvrdio je spremnost resornog ministarstva i Vlade Federacije BiH za otklanjanje administrativnih prepreka za investitore. Također je istaknuta potreba suradnje s Vladom Srednjebosanskog kantona, kao koncesora, i Federalnog ministarstva prostornog uređenja radi definiranja kod koga se vodi postupak pribavljanja akata o građenju.


Fudbal i Španija: Kadiz - „Luda družina" igra drugačije od svih - BBC News na srpskom - Dnevni list Danas\nPočetna » BBC News na srpskom » Fudbal i Španija: Kadiz – „Luda družina“ igra drugačije od svih\n1Piše: BBC News na srpskom 23. januara 2021. 19.46\nTo je zvezda vodilja koja stoji iza klupskog duha: LLNSN – La Lucha no se negocia (Oko borbe nema rasprave).\n„Ali, oko borbe nema rasprave“, kazao je.\nAleks Fernandez, inače ofanzivni vezni igrač, ovom prilikom bio je na poziciji koja osigurava da ako neko ispred njega ispadne iz igre, „zakrpi“ tu rupu.\nAli bilo je jasno da taj bes nije došao zbog samog rezultata, već zbog toga što su igrači u prvih 45 minuta počinili neoprostiv greh – nisu bili spremni na borbu.\nNajpoznatiji fudbalski sin Kadiza je Magiko Gonzales, salvadorski napadač za kojeg je Dijego Maradona rekao da je „bez sumnje jedan od 10 najboljih igrača koje je ikada video“.\nVažio je za kralja fudbalskih izreka, koji je jednom prilikom rekao da je „teže biti fudbalski trener nego vodoinstalater na Titaniku“.\nOn je nedavno u jednom intervjuu otkrio da je Johan Krojf Magika opisao kao „jednog od pet najboljih stranih igrača u Španiji“.\n„Ali, kadgod bih trening zakazao za 10, on bi došao u 11, a kada bi početak bio najavljen za 11, on bi se pojavio u 12″.\n„Verovatno u Kadiz B. Ne mogu ni da zamislim da budem bilo gde drugde“.\nPre nego što složi dresove pred svaku utakmicu i pusti neku „ćirogotas“ narodnu pesmu popularnu na karnevalima u Kadizu, on zapali i ruzmarin u svlačionici i okadi celu prostoriju kao da sprovodi bazičnu seansu aromaterapije.\n„Prvi korak je da zadržimo sadašnju poziciju u La Ligi“, kaže on.\n„Ako uspemo u tome, onda ćemo da se koncentrišemo na građenje budućnosti Kadiza – sada kada smo u najvišem rangu takmičenja, pokušaćemo da ispišemo novo poglavlje u istoriji kluba“.\nViskaino kaže: „Želim da Kadiz bude tim običnih ljudi sa ulice, normalnih ljudi“.\n„Znamo na kom smo nivou, znamo koja nam je pozicija na tabeli i sigurni smo da će svake naredne godine biti sve bolje i bolje – na isti način ćemo rezonovati, ali ćemo napredovati igrački“.\nAli za sada, kaže on, najveća radost u ovom predsednikovanju dolazi kada „čujem poslednji sudijski zvižduk na utakmici u kojoj smo dali više golova od protivnika“.\nNeverovatne akrobate sa loptom\nNovaković: Počinje pritisak na vlast uoči 1. marta\n23. januara 2021. u 20.27


Snižavanjem temperature sprečavaju oštećenje mozga bebe\nU Institutu za neonatologiju uskoro će početi da se primenjuje nova metoda, gde se bebama koje su bile ugrožene pre i posle rođenja, snižavanjim telesne temperature sprečava oštećenje mozga.\nDirektorka ove ustanove dr Milica Ranković Janevski, rekla je pred početak simpozijuma "Novine u neonatologiji", da se zahvaljujući ovoj metodi povećava preživljavanje ugrožene novorođene dece, smanjuje mogućnost nastajanja neuroloških posledica, povećavaju šanse za njihov normalan razvoj.\n- Metoda se naziva indukovana hipotermija, a sastoji se u snižavanju telesne temperature kod dece, koja mora da se započne u prvih šest sati po rođenju i da traje oko 72 sata - naglasila je Ranković Janevski.\nOna je pojasnila da se ova metoda sastoji od toga da se pomoću posebnog aparata telesna temperatura postepeno snižava za 0,4 stepena na svakih sat vremena do temperature od 33,5 stepeni Celzijusovih.\n- Telesna temperatura se održava na tom nivou 72 sata i isto tako na kontrolisan način povećava i vraća u normalan opseg. Za to vreme se usporava aktivnost nervnih ćelija i prevenira njihovo oštećenje - naglasila je Ranković Janevski.\nInstitut za neonatologiju ima kompletnu opremu za primenu ove metode, Komisija za nove tehnologije Ministarstva zdravlja odobrila je njenu primenu, lekari su edukovani, a, kako kaže direktorka, simpozijum je prilika da se od međunarodnih učesnika dobiju potrebne informacije i podrška, kako bi se krenulo sa radom.\nSimpozijum "Novine u neonatologiji" otvorila je ministarka zdravlja Slavica Đukić Dejanović koja je rekla da su oči stručne javnosti uprte u rad ove ustanove, jer ono što oni rade je ulaganje stručnosti u početak novog života, kada je on komplikovan. Ministarka je naglasila da se u svetu godišnje pre vremena rodi 15 miliona beba i da više od milion umre, kao i da je preporuka Svetske zdravstvene organizacije svim ministarstvima zdravlja da se prati incidenca prevremeno rođene dece i unapređuju metode u njihovom lečenju.\n- Prema podacima Instituta Batut prošle godine je rođeno 69.945 dece, a među njima je 4.447 prevremeno rođeno - naglasila je ministarka zdravlja.\nOna je podsetila da je Ministarstvo zdravlja, bez obzira na tešku ekonomsku situaciju, u ovaj institut uložilo 73 miliona dinara za kraj prošle i početak ove godine. Novac je namenjen za ugradnju lifta i proširenje terase, a radovi bi trebalo da budu okončani za petnaestak dana.\nInstitut za neonatologiju Dr Milica Ranković Janevski Slavica Đukić-Dejanović\nI MALA SOFIJA JE DOBILA BITKU: Uskoro u porodilištu "Narodni front" na spinalnu mišićnu atrofiju testiraće sve bebe koje se tamo rode\n09:24 Sveska za recepte na poklon u četvrtak uz "Blic"\n09:21 Serija eksplozija u Lavovu, guverner tvrdi da su oborene tri ruske krstareće rakete\n09:21 NJIMA NE BI DALA 12 POENA Konstrakta otkrila šta misli o pobedničkoj pesmi Evrovizije: "Nije nešto, oni su mi bili favorit"


Izvor: NoviMagazin.rs, 03.Jun.2020, 10:30\nVršilac dužnosti premijera Kosova Aljbin Kurti izjavio je da se danas, kada Skupština Kosova treba da odluči o izboru nove Vlade na čelu sa Avdulahom Hotijem, oseća vrlo dobro i da će na sednici Vlada doneti značajne odluke.\n"Vrlo dobro sam, od 10.00 sati je sastanak vlade na kojem ćemo doneti neke važne odluke. Prva odluka koju ću sada potpisati je ona za pomoć od 30.000 evra dvema porodicama rudara koji su na žalost izgubili život u rudniku Novo Brdo", rekao je >> Pročitaj celu vest na sajtu NoviMagazin.rs << za TV Klan Kosova.\nOn nije naveo da li očekuje da će Kosovo danas dobiti novu vladu.\nSkupština Kosova će danas u 11 sati početi vanrednu sednicu na kojoj je na dnevnom redu izbor nove Vlade Kosova, nakon izglasavanja nepoverenja Vladi Aljbina Kurtija, 25. marta i nakon odluke ustavnog suda Kosova da je ukaz predsednika Kosova o novom mandataru u skladu sa Ustavom Kosova.\nNa društvenim mrežama su najavljeni protesti za koje pokret Samoopredeljenje naveo da ih ne organizuje.\nBlic: Kurti: Ne prihvatam primopredaju, vrlo brzo se vraćam u izvršnu vlast\nKurti poručio da neće prisustvovati primopredaji dužnosti novom premijeru Kosova\nIzvor: Radio Slobodna Evropa, 03.Jun.2020\nOdlazeći premijer Kosova Aljbin Kurti (Albin) izjavio je da je nova Vlada Kosova na čelu sa Avdulahom Hotijem (Avudllah) “nezakonita vlada” i, kako je rekao “beskorisna”. Putem jedne video poruke, Kurti je poručio da u četvrtak neće prisustvovati primopredaji dužnosti novom premijeru Kosova. “Ova...


Cena Playstation Classic konzole spala na svega 40$ – PLAY!\nPlaystation Classic se pojavio pred početak prošle praznične sezone sa cenom od 100$ u nadi da će svi fanovi i nostalgičari pohrliti da ih što pre pokupe sa polica.\nMeđutim to se baš i nije desilo, već je ovu konzolu sačekao mlak prijem iz dosta razloga, a jedan od njih je i ograničen broj igara(20) koji su igrači dobijali, a među njima se čak nisu našli ni oni istinski hitovi koji su većinu nas načinili strastvenim igračima.\nNakon kratkog vremena je došlo do prvog sniženja cene ove konzole na oko 60 dolara, a sada imamo još jedno, koje cenu igre spušta čak na 40 dolara. Ovo sniženje je trenutno prisutno kod velikih trgovinskih lanaca, poput Walmarta i Best Buy, a očekujemo da će i ostale prodavnice uskoro spustiti cenu.\nMnogi fanovi starijih Playstation igara misle da je Soni sve ove igre trebao izdati kroz specijalnu kolekciju za Playstation 4, umesto izdavanja konzole sa ograničenim brojem igara.\nNadamo se da će ovo sniženje cena uskoro stići i do nas\nRelated Items:PlayStation Classic, sniženje, Sony


Radikali protestovali protiv EU\nBEOGRAD - Poslanici i funkcioneri Srspke radikalne stranke (SRS) održali su u Pionirskom parku protestni skup pod nazivom "Nećemo u EU", a jake policijske snage sprečile su ih da dođu do zgrade Predsednika Srbije i Borisu Tadiću predaju kartu Srbije i Ustav.\nSednica Odbora za Kosovo odložena za petak\nBEOGRAD - Sednica Odbora Skupštine Srbije za Kosovo i Metohiju odložena je za petak, 9. decembar, jer danas nisu došli predstavnici Vlade Srbije, a članovima tog tela nisu dostavljeni transkripti poslednje dve runde pregovora Beograda i Prištine.\nSRS:Nikolić kriminalac, Nikolić: Bolji sam od njih\nBEOGRAD - Poslanici Srpske radikalne stranke (SRS) su lidera Srpske napredne stranke (SNS) Tomislava Nikolića optužili da je član organizovanog kriminalnog klana koga je sa Milom\nDSS: Skupština je trebalo da počne minutom ćutanja\nBEOGRAD - Poslanici Demokratske stranke Srbije (DSS) i Srpske radikalne stranke (SRS) pitali su danas predstavnike Vlade Srbije šta će uraditi kako bi sprečila stradanje Srba na Kosovu i kada će biti sednica o Kosovu.\nRadikali u Šešelj-majicama dočekali Buzeka\nBEOGRAD - Poslanici Srpske radikalne stranke (SRS) dočekali su juče u Skupštini predsednika Evropskog parlamenta Ježi Buzeka u majicama sa likom Vojislava Šešelja, na kojima je pisalo "Srbija čeka Šešelja".\nRadikali obišli Srbe na barikadama\nBEOGRAD - Predstavnici Srpske radćikalne stranke predvođeni potpredsednikom Zoranom Krasićem, posetili su građane na barikadama u sve četiri opštine na severu Kosova i pozvali ih na jedinstvo.\nSRS se pismeno obratila Haškom tribunalu\nBEOGRAD - Srpska radikalna stranka uputila je dopis Haškom tribunalu o zloupotrebama u tom sudu, u kojem ukazuje da je zdravstveno stanje haških optuženika Vojislava Šešelja i Ratka\nGadafi nikada nije finansirao ni Šešelja ni SRS\nGlas javnosti, 05.09.2011\nBEOGRAD - Srpska radikalna stranka danas je saopštila da bivši Libijski vođa Moamer Gadafi " nikada nije finansirao ni predsednika stranke Vojislava Šešelja ni SRS".\nMirčić isplatio Berisavljeviću odštetu za klevetu\nNOVI SAD - Potpredsednik Srpske radikalne stranke (SRS) Milorad Mirčić isplatio je svih 300.000 dinara odštete za klevetu nekadašnjem visokom funkcioneru Vojvodine i SFRJ Živanu Berisavljeviću, čime je završen višegodišnji sudski spor.\nSRS pozvala Srbe u Zvečanu na jedinstvo i slogu\nGlas javnosti, 07.08.2011.\nBEOGRAD - Delegacija Srpske radikalne stranke (SRS) pozvala je Srbe u Zvečanu na jedinstvo i slogu, i saopštila da je svesna situacije u kojoj se Srbi na Kosovu nalaze.


Uprkos tvrdnjama da gradska kasa nikad nije bila punija, Beogradu nova finansijska pomoć Vlade | Insajder\nUprkos tvrdnjama da gradska kasa nikad nije bila punija, Beogradu nova finansijska pomoć Vlade\nVlada Srbije odlučila je na prošlonedeljnoj sednici da najmanje treći put u ovoj godini Gradu Beogradu iz budžetskih rezervi dodeli novac. I ovoga puta će se zbog, kako se navodi, manjka u budžetu, iz republičke u gradsku kasu, preliti 150.000 evra. Nova davanja su nastavljena iako gradski čelnici tvrde da kasa “nikada nije bila punija i stabilnija”. Istovremeno, primer novog izdvajanja za Beograd jasno pokazuje da Vlada Srbije ne odustaje od mehanizma davanja novca iz rezervi uprkos upozorenjima Fiskalnog saveta da novac dobijen ovim putem lokalne samouprave mogu da troše bez saglasnosti Skupštine Grada i informisanja javnosti. U sve to, reč je o novcu koji se daje iz budžeta koji pune svi građani Srbije.\nFoto: Insajder / Gradska uprava\nSudeći po trenutno dostupnim informacijama, Grad Beograd dobio je iz budžetskih rezervi samo u ovoj godini najmanje 3,9 miliona evra. Odluku o poslednjoj finansijskoj pomoći, u visini od 150.00 evra, Vlada je donela na sednici 2. novembra.\nKako se novodi u Rešenju Vlade Srbije, razlog za novo izdvajanje je nedostatak sredstava u gradskoj kasi. Isto obrazloženje za izdvajanje novca Beogradu Vlada je dala i u martu i u maju ove godine.\nDanas pitamo: Zašto Vlada nastavlja da pomaže Beogradu čiji čelnici tvrde da je “kasa puna” , a budžet “nikad stabilniji”?\nU martu je iz budžetskih rezervi Beograd dobio skoro 770.000 evra. Iako je formalno obrazloženje bilo da se ovaj novac opredeljuje zbog smanjenog prihoda gradskog budžeta, ubrzo se saznalo da formalni i stvarni razlozi nisu isti, odnosno da je prikazan netačan razlog, jer je to bila jedina opcija.\nU gradskoj upravi su tada naveli da je ovaj novac namenjen za organizaciju završnog turnira košarkaške Evrolige koji je održan od 17. do 20. maja u Beogradu.\nVeć u maju, samo dva meseca nakon ove finansijske pomoći, Vlada je Beogradu ponovo dodelila sredstva iz budžetskih rezervi. Kako je tada objavljeno, Beogradu je, na ime transfera za izvršavanje obaveza, usled smanjenog obima prihoda gradskog budžeta, prebačeno nešto više od tri miliona evra. Koji su konkretno razlozi za novu finansijsku podršku glavnom gradu javnost nije saznala, a odgovor na pitanja zašto se gradu prebacuju dodatna sredstva imajući u vidu da gradski čelnici tvrde da je budžet “pun i stabilan” novinari redakcije Insajder nisu dobili.\nKoliko Gradu dobro ide\nTvrdnje da je budžet Grada Beograda sada stabilan javnost već nekoliko godina sluša od gradskih čelnika.\nTako je zamenik gradonačelnika Goran Vesić pre nešto više od dva meseca u polemici sa zamenikom šefa odborničke grupe Saveza za Srbiju i funkcionerom Narodne stranke Nikolom Jovanovićem tvrdio da je gradski budžet pun. Čak se i višak novca u gradskoj kasi navodio kao razlog za rebalans budžeta sredinom ove godine. Kako je tada objasnio Goran Vesić “rebalans se radi jer u budžetu ima 25 miliona dinara viška”. Dodao je tada i da se “nastavlja tradicija od četiri godine” da je gradski budzet u plusu jer se pravi realno i izbalansirano.\nPre manje od mesec dana, 11. oktobra, Vesić je na sednici Skupštine grada rekao da je rebalans budžeta za 2018. godinu, kao i do sada, rezultat restriktivnog i uravnoteženog pristupa planiranju prihoda u gradskoj kasi. On je, kako prenosi Beoinfo, obrazlažući paket odluka u vezi sa rebalansom, precizirao da su prihodi povećani.\n"Prihodi sada iznose 105.833.716.948 dinara, što znači da je ostvareno povećanje ukupnih budžetskih prihoda za nešto više od dve milijarde dinara. Od 2014. godine, osnovni budžet uvek je niži od rebalansa i to znači da se prihodi planiraju konzervativno i odgovorno. Dakle, osnovna karakteristika budžeta od 2014. jeste da je on realan. Trošimo ono što imamo, ne zadužujemo se i krediti se vraćaju. Sve su ovo pokazatelji da Beograd iz godine u godinu ima veće prihode i da kao lokalna samouprava napreduje", tvrdi zamenik gradonačelnika.\nSve ove izjave upravo su suprotne obrazloženju koje se navodi u odluci Vlade Srbije da ponovo dodeli novac Beogradu.\nRezerve kao mehanizam za netransparentno trošenje republičkog novca\nInače, budžetske rezerve već godinama predstavljaju svojevrsan izvor sredstava koja se dele za različite namene lokalnim samoupravama uprkos činjenici da svi gradovi i opštine dobijaju sredstva koja su im opredeljena godišnjim budžetom.\n“Brojni anegdotski primeri ukazuju na to da su jedinice lokalne samouprave često sredstva iz budžetskih rezervi trošile nesvrsishodno, na šta takođe ukazuju i nalazi Državnog revizora. Nije bio redak slučaj da gradovi sredstva iz tekuće budžetske rezerve pretvore u direktnu finansijsku podršku lokalnim sportskim klubovima, zatim su ih usmeravali u realizaciju sumnjivih tendera (poput neopravdanih nabavki usluga izgradnje sportskih hala, bazena), a često je novac odlazio i lokalnim javnim preduzećima”, navodi Fiskalni savet u svom izveštaju.\nUprkos svemu ovome, Vlada Srbije nastavlja sa praksom izdvajanja novca lokalnim samoupravama iz budžetskih rezervi.\nTako je krajem aprila ove godine, Vlada za pet opština izdvojila čak više od 1,7 miliona evra, a na spisku se našla i Republika Srpska kojoj je sredinom aprila uplaćeno više od milion evra. Takođe, novac je izdvajan i krajem prošle godine, kada je pojedinim opštinama, bez jasnih kriterijuma, dodeljeno skoro 40 miliona evra iz budžeta koji pune svi građani Srbije.\nIstovremeno, zanimljivo je i da, kako je pokazala analiza novinara redakcije Insajder, novac dobijen iz budžetskih rezervi, neretko Vlada koristi kako bi “pokrila” dugove pojedinim gradovima, a iznosi uplata kao po pravilu rastu u periodu održavanja izbora, kako redovnih tako i vanrednih.


U današnjem svetu sve je veći broj kompanija koje svoje društveno odgovorno poslovanje prilagođavaju ciljevima održivog razvoja Ujedinjenih nacija. Za postizanje tih ciljeva potrebno je partnerstvo vlada, međunarodnih organizacija, nevladinog sektora i velikih kompanija širom sveta, a posebna odgovornost je na biznis sektoru. I u našoj zemlji takvih primera je mnogo. Kako su proizvodnja i prerada sirove nafte složeni procesi s ekološkog aspekta, ulaganja Naftne industrije Srbije, kao vodeće domaće energetske kompanije, je važna za ovaj segment. U NIS-u navode da su odgovornost prema resursima i zaštita životne sredine među prioritetima poslovanja ove kompanije.\nPrema izveštaju o održivom razvoju koji je NIS objavio za proteklu godinu, u projekte zaštite životne sredine u 2019. godini uloženo je 534 miliona dinara. Ta sredstva namenjena su prvenstveno za nabavku modernih tehnologija, značajno unapređenje zaštite životne sredine u svim oblastima poslovanja - od istraživanja i proizvodnje nafte i gasa do distribucije naftnih derivata potrošačima i proizvodnje električne energije. Takođe, NIS je tokom protekle godine nastavio sa ulaganjem u ključne ekološke projekte u oblasti prerade u pančevačkoj rafineriji. Jedan od njih je projekat Duboka prerada, vredan 300 miliona evra koji će, između ostalog, omogućiti i prestanak proizvodnje mazuta sa visokim sadržajem sumpora, što je ujedno i obaveza Srbije prema Energetskoj zajednici.\nDa je NIS kompanija među pionirima zelene energetike i da primenjuje međunarodne standarde u poslovanju, govori I činjenica da se na njenim naftnim poljima primenjuju savremene metode bušenja, takozvane „suve lokacije”, koja omogućavaju efikasnu zaštitu tla, vode i okruženja. Pored toga, ova kompanija od 2013. godine realizuje i program kogeneracije, odnosno izgradnju malih elektrana na naftnim i gasnim poljima u Srbiji, a ujedno kompanija razvija proizvodnju I prodaju komprimovanog prirodnog gasa (KPG). Važno je napomenuti da je NIS prva domaća velika maloprodajna mreža koja je uvela prodaju KPG-a na svojim objektima, dok se kompanijsko postrojenje za proizvodnju i veleprodaju komprimovanog prirodnog gasa nalazi na gasnom polju Ostrovo.\nU NIS- u ističu da će unapređenje zaštite životne sredine i ubuduće predstavljati osnovu svih biznis procesa kompanije, a glavni cilj biće radni procesi bez povreda i negativnih uticaja na životnu sredinu.\nUgovor NIS-A i LUMMUS Technology o nabavci savremene tehnologije, nastavak modernizacije Rafinerije NAFTE u Pančevu


Una Vidanović, urednik i bloger na LimundoGrad blogu\nTon po ton za modnu jesen\nPrethodni meseci su bili poprilično ispunjeni svetskim nedeljama mode. Pored italijanske nedelje mode, koja nije mogla da prođe nezapaženo, u oktobru mesecu na red su došle Srpska nedelja mode, koja se održala u Novom Sadu i Beogradska nedelja mode...\nNastavak about Ton po ton za modnu jesen\nDevojke, stiže nam jesen! Verujem da su mnoge od vas, kao i ja, uveliko krenule u potragu za novim komadima, koji će da vladaju našim ormanom ove sezone. Vreme je da sklonimo naše kupaće kostime i kratke majice i...\nNastavak about 5 ključnih komada za jesen\nZabava moda, saveti\t1 komentar\nRazlika između Limundo Računa i Plaćanja preko Kupinda (Limundo Cash*-a)\nKao najnoviji član Kupindo tima svaki dan se susrećem sa bezbroj novih pitanja u vezi sa korišćenjem Kupinda. Za ovaj kratak period rada primetila sam da jedna stvar dosta zbunjuje nove članove, pa sam rešila da pomognem u rešavanju...\nNastavak about Razlika između Limundo Računa i Plaćanja preko Kupinda (Limundo Cash*-a)\nPlaćanje\t2 komentara


Intervent doo - USLUGE\nUkoliko imate posao koji želite unaprijediti, pokrenuti novi ili jednostavno želite riješiti neki poslovni problem, ne gubite dragocijeno vrijeme, već preduzmite prave korake. Vjerujemo da ne želite da se izlažete nepotrebnim skupim rješenjima i praznim savjetima, već Vam je potrebna konkretna pomoć uz maksimalan efekat, a minimale troškove. Upravo to se zove poslovna efikasnost uz koju će Vaš posao biti bolji i produktivniji i uz koju ćete ostvarivati poslovne ciljeve na najbolji mogući način.\nAko ste stranac i želite osnovati firmu ili predstavništvo u Republici Srpskoj, naš tim, zajedno sa našim saradnicima i poslovnim partnerima organizovaće Vam kompletnu uslugu, po principu: “sve na jednom mjestu”. Vaše je, naravno, samo da dođete.\nAko želite da osnujete vlastito preduzeće ili drugu organizaciju, pomoći ćemo Vam da u najbržem mogućem roku i najpovoljnije za Vas prođete kroz cjeli proces.\nAko ste profitna ili neprofitna organizacija (preduzeće, kompanija, NVO i dr.) a potrebno Vam je profesionalna podrška u radu ili pomoć u organizovanju i funkcionisanju, u mogućnosti smo obezbijediti Vam odgovarajuće usluge kroz angažovanje našeg stručnog osoblja, naših saradnika i poslovnih partnera.\nU skladu sa svim gore navedenim, za Vaše portebe možemo Vam obezijediti sljedeće usluge:\nUsluge uspostavljanja poslovanja za novoosnovanog preduzeća i postojeća preduzeća\nPripremu i organizaciju poslovnih događaja\nAdministrativne usluge i organizacija\nIzrada web stranica i portala ili redizajn postojećih\nOdržavanje i/ili ažuriranje web stranica i tehnička podrška\nUsluge za privatne korisnike


Koronavirus u Srbiji i svetu 7. maj\nBLOG UŽIVO: Ukinut policijski čas, na snazi ostaju vanredne mere, 206 žrtava\nVesti Autor:N1 Beograd, Beta, RTS, FoNet07. maj. 202007:33 > 23:53\nU Srbiji umrle još tri osobe u poslednja 24 sata, ukupno je 206 žrtava koronavirusa. Zaraženo još 57 osoba, tako da je ukupan broj pozitivnih do sada 9.848. Ukinuto je vanredno stanje, ali na snazi ostaju vanredne mere, jer je u Srbiji i dalje proglašena epidemija od posebnog značaja. Ipak, pojedini građani Srbije opustili su se kao da je s vanrednim stanjem "ukinut" i koronavirus. Vlada Srbije u saopštenju podseća građane i privrednike da su u obavezi da poštuju zaštitne mere dok traje opasnost od širenja virusa.\nOtkazan festival Noting hil\nUlični karneval u londonskoj četvrti Noting hil, koji svake godine krajem avgusta okupi nekoliko hiljada ljudi, biće otkazan zbog epidemije koronavirusa, saopštili su organizatori.\n„Buka protiv diktature“ u Kragujevcu, Beogradu, Novom Sadu…\nNa poziv Građanskog otpora Kragujevac, građani nezadovoljni vlašću u Srbiji, pravili su buku na Đačkom trgu gde se, inače, održavaju protesti protiv Aleksandra Vučića i za bojkot predstojećih izbora. U Beogradu se „Buka protiv diktature“ preselila ispred zgrade Predsedništva, a lupalo se u šerpe i u Novom Sadu.\nVučić: Brine me što nisu poštovane mere na protestu\nPredsednik Srbije Aleksandar Vučić izjavio je da ga ne brinu ljudi koji su se okupili na demonstracijama protiv njega na Andrićevom vencu, već to što učesnici protesta nisu poštovali mere i preporuke lekara zbog koronavirusa.\nMijatović osudila napade političara na novinare\nKomesarska Saveta Evrope za ljudska prava Dunja Mijatović osudila je napade na novinare koji su u različitim zemljama izveštavali o pandemiji koronavirusa.\nSamo jedan novi slučaj na Kosovu\nNacionalni institut za javno zdravstvo Kosova je objavio da je u zemlji potvrđen samo jedan slučaj COVID-19, dok se 28 pacijenata oporavilo.\nOdržan protest ispred zgrade Predsedništva\nIspred zgrade Predsedništva Srbije večeras je održan protest koji je organizovao Građanski otpor.\nJedan od organizatora, opozicioni aktivista i nekadašnji narodni poslanik Srđan Milivojević, rekao je da su na protest došli građani različitih političkih opredeljenja koji se ne slažu sa načinom na koji je vlast vodila borbu protiv koronavirusa.\nU Francuskoj čak šest puta manje obolelih nego juče\nU Francuskoj je u protekla 24 sata registrovano 600 novih slučajeva koronavirusa, što je čak šest puta manje nego prethodnog dana, kada je bilo 3.640 novoobolelih.\nEU: Otvaranje unutrašnjih granica bez diskriminacije\nPonovno otvaranje unutrašnjih granica Evropske unije i šengenske zone treba da bude bez diskriminacije na osnovu nacionalnosti, izjavila je evropska komesarka za unutrašnje poslove Ilva Johanson.\nTramp i Putin razgovarali o koronavirusu\nPredsednici SAD i Rusije, Donald Tramp i Vladimir Putin, razgovarali su telefonom o napretku u borbi protiv koronavirusa, cenama nafte i kontroli naoružanja, saopštili su Bela kuća i Kremlj.\nJoš šestoro zaraženih u Fiorentini\nFudbalski klub Fiorentina je na svom zvaničnom sajtu saopštio da je šest članova kluba iz Firence zaraženo koronavirusom.\nPašalić: Čekamo od policije izveštaj o paljenju baklji\nZaštitnik građana Zoran Pašalić izjavio je da će se tek za dve ili tri nedelje videti da li je vanredno stanje bilo opravdano ili ne.\nŠtab civilne zaštite danas je saopštio da je u protekla 24 sata testirano 70.359 osoba, a pozitivnih je bilo 1.401, što je 1,99 odsto.\nDržava odabrala da se zaduži skuplje i troši kako hoće\nSrbija usled krize izazvane koronavirusom mora da se zaduži. Ipak država je odlučila da ne iskoristi ništa od pomoći koju je ponudila Evropska komisija zemljama Zapadnog Balkana, tako da Srbija nije aplicirala ni za evro od 750 miliona evra najpovoljnijih kredita.\nKoliko građana ima pravo na 100 evra?\nMožda se pomoć koju je ministar Mali nazvao „dozom optimizma“ slučajno poklapa sa izborima, ali u brojevima onih koji imaju pravo na 100 evra nema ni slučajnog poklapanja – ima samo upadljive razlike. RIK utvrdila 6,7 miliona glasača, a ministarstvo finansija 5,5 miliona punoletnih građana.\nFrancuske granice ostaju zatvorene\nFrancuska vlada saopštila je da granice zemlje ostaju zatvorene prema režimu uvedenom u borbi protiv koronavirusa, ali je dodala da za sada neće biti karantina za putnike koji dolaze iz šengenske zone.\nMinistar u BiH Košarac ponudio ostavku\nMinistar spoljne trgovine i ekonomskih odnosa BiH Staša Košarac ponudio je ostavku nakon brojnih kritika zbog njegovog učestvovanja u proslavi koja je održana u „Golf klubu“ u Sarajevu, koji je održan uprkos merama zabrane okupljanja zbog pandemije koronavirusa.\nTramp i Pens negativni na koronavirus\nAmerički predsednik i potpredsednik Donald Tramp i Majk Pens negativni su na koronavirus, a testirani su pošto je pripadnik Vojske Sjedinjenih Američkkih Država koji radi u Beloj kući pozitivan na Covid-19, saopštio je portparol Bele kuće Hogan Gidli.\nBrnabić: Sve mere prevencije ostaju na snazi\nPremijerka Srbije Ana Brnabić poručila je da i posle ukidanja vanrednog stanja sve mere prevencije ostaju na snazi.\nKon preporučuje starijima od 65 godina da izbegavaju gradski prevoz\nU Juri ukupno zaraženo 35 radnika\nVršilac dužnosti direktora Zavoda za javno zdravlje Leskovac Aleksandra Nikolić iznela je konačne podatke o broju obolelih u korejskoj fabrici „Jura“.\nFrancuska ublažava mere od 11. maja\nFrancuski premijer Eduar Filip izjavio je da će početak ublažavanja mera zabrane kretanja biti od 11. maja na celoj teritoriji zemlje, ali će u Parizu i nekim područjima te mere biti uvedene drugačijim tempom.\nFilip je rekao da će u Parizu i područjima gde i dalje postoji opasnost od zaraze, škole biti i dalje zatvorene u maju, dok će za javni prevoz biti uvedene stroge sanitarne mere.\nPored Pariza još četiri područja, na severu, istoku i centralnom delu zemlje, označena su kao „crvene zone“ zbog daljeg kretanja virusa, rekao je ministar zdravlja Olivije Veran.\nEngleska počela testiranje lečenja obolelih plazmom oporavljenih\nU Velikoj Britaniji počelo je testiranje lečenja zaraženih koronavirusom transfuzijom plazme oporavljenog pacijenta.\nBeograđani na putovanja van zemlje neće, po Srbiji možda\nEkipa N1 pitala je ljude u Beogradu da li planiraju da putuju ovog leta van zemlje.\nVernici u Italiji će moći da prisustvuju misama od 18. maja\nRimokatolička crkva i italijanska vlada potpisale su danas dogovor prema kojem će vernici moći da prisustvuju misama od 18. maja, ali pod uslovom da se u crkvi nose zaštitne maske, drži određeno fizičko odstojanja i ne koristi sveta vodica. Dogovor su potpisali predstavnici italijanske Episkopske konferencije i vlade.\nU tekstu se pominje niz obaveznih mera koje će vernicima omogućiti da prisustvuju misama i drugim verskim obredima, kao što su krštenje, venčanje i opelo.\nNajosetljivije pitanje je higijena tokom davanja nafore (hostije). Sveštenik će morati da dezinfikuje ruke, stavi rukavice za jednokratnu upotrebu i masku na lice. Moraće da preda hostiju u ruke vernika bez kontakta s njim i uz držanje određene fizičke distance.\nIspovedanja vernika će morati da se održavaju na prostranim i provetrenim prostorijama uz poštovanja fizičkog odstojanja i poverljivosti.\nCrkveni horovi još neće moći da pevaju u crkvama, jedino je moguće prisustvo osobe koja svira orgulje ako crkva ima na raspolaganju taj instrument.\nMere u Moskvi produžene do 31. maja\nU Moskvi je produžen režim samoizolacije u okviru borbe sa koronavirusom do 31. maja. Ukaz o tome potpisao je gradonačelnik Moskve Sergej Sobjanjin.\nU Moskvi, gde su posebne mere važile do 11. maja, najviše je zaraženih virusom Covid-19, ukupno 92.676 osoba, a za poslednja 24 sata 6.703.\nU skladu sa ukazom, do 31. maja su zabranjena javna okupljanja, biće zatvoreni ugostiteljski objekti, frizerski saloni, tržni i fitnes centri.\nKoronavirusom zaraženo 1.000 medicinara u Africi\nSkoro 1.000 zdravstvenih radnik je u Africi zaraženo koronavirusom, saopštila je Svetska zdravstvena organizacija (SZO).\nDirektor SZO za Afriku Matšidiso Moeti je izjavila da je „Crni kontinent“ već suočen sa ozbiljnim nedostatkom zdravstvenih radnika. Mnogi od njih su izloženi povećanoj opasnosti od infekcije zbog globalne nestašice zaštitne opreme, rekla je Matšidiso Moeti.\nU Africi je virusom zaraženo više od 51.000 ljudi, navodi AP.\nPozitivni testovi kod obolelih ne znače ponovnu infekciju\nPacijenti sa koronavirusom koji su proglašeni za oporavljene, a na testiranju su pozitivni na virus, nisu se ponovo zarazili već i dalje izbacuju mrtve ćelije iz pluća, saopštila je Svetska zdravstvena organizacija.\nUN su izrazile zabrinutost zbog uticaja pandemije koronavirusa na meoteorološke posmatračke sisteme jer se smanjio avionski saobraćaj, a time i prikupljanje podataka.\nDnevni broj umrlih u Španiji i dalje u padu\nŠpanske zdravstvene vlasti registrovale su danas oko 200 novih smrtnih slučajeva što predstavlja ukupan broj od preko 26.000 umrlih od posledica virusa.\nGrčka od 18. maja otvara antičke spomenike za posetioce\nGrčka je najavila da će Akropolj i drugi antički spomenici, koji su zatvoreni zbog pandemije koronavirusa, ponovo biti otvoreni za posetioce od 18. maja, dok će muzeji početi da rade 15. juna.\nKC Niš: Devetoro pacijenata u teškom stanju\nU Kliničkom centru Niš od koronavirusa leči se ukupno 147 pacijenata, od kojih je devet priključeno na respirator, objavila je ta ustanova. Kako se navodi svih devetoro pacijenata je u jako teškom stanju.\nU Sloveniji je u poslednja 24 časa potvrđen samo jedan novi slučaj zaraze koronavirusom, objavila je slovenačka vlada, koja za iduću nedelju najavljuje ponovno otvaranje putničkog, železničkog i autobuskog saobraćaja.\nU Švedskoj broj umrlih veći od 3.000\nŠvedska je prešla broj od 3.000 umrlih od koronavirusa, saopštile su zdravstvene vlasti te zemlje, koja je primenila labavije mere u nastojanju da zaustavi pandemiju.\nZaposlenima u niškom Gerontološkom centru zabranjeno da izađu\nGotovo mesec dana četrdesetak radnika Gerontološkog centra u Nišu, od 12. aprila, je neprekidno u ovom domu u kome je novi koronavurus usmrtio više od 40 korisnika.\nJoš jedna žrtva u Severnoj Makedoniji\nU Severnoj Makedoniji preminuo je još jedan pacijent sa koronavirusom i broj umrlih od te bolesti se popeo na 89, izjavio je ministar zdravlja Venko Filipče.\nJavni prevoz od sutra mogu da koriste svi Beograđani\n„Javni prevoz mogu da koriste svi građani, a ne samo zaposleni. Za korišćenje javnog prevoza mogu da se koriste sve postojeće karte, kao i pre odluke o ukidanju javnog prevoza u vanrednom stanju. Pošto javni prevoz mogu da koriste svi građani ukidaju se redari koji su uvedeni na osnovu instrukcije Republičkog Kriznog štaba da se kontroliše ko koristi javni prevoz“, istakao je gradski sekretar za javni prevoz Jovica Vasiljević.\nSeničić: Turističke agencije da se pripremaju za rad\nDirektor Nacionalne asocijacije turističkih agencija Srbije Aleksandar Seničić rekao je da je preporuka agencijama da se pripremaju za rad, ali da ne počinju sa realizacijom aranžmana dok država Srbija, ali i druge države, ne ponude protokole o uslovima izlaska i ulaska u zemlju zbog pandemije koronavirusa.\nZelenović: Zaštitili smo zdravstvene radnike\nŠest novih slučajeva u Hrvatskoj, preminula još jedna osoba\nU Hrvatskoj je u poslednja 24 sata zabeleženo šest novih slučajeva zaraze koronavirusom, a umrla je jedna osoba, objavio je Nacionalni štab civilne zaštite.\nInficirana 264 korisnika i 73 radnika ustanova socijalne zaštite\nU ustanovama socijalne zaštite za smeštaj korisnika i domovima za smeštaj odraslih i starih u Srbiji do danas su koronavirusom inficirana 264 korisnika i 73 zaposlena.\nMaske i rukavice obavezne u Moskvi od utorka\nGradonačelnik Moskve Sergej Sobjanin je saopštio da će svi građani morati da nose zaštitne maske i rukavice u vozilima gradskog prevoza i u javnom prostoru od utorka, kada će se ponovo aktivirati sve fabrike i gradilišta na teritoriji glavnog grada.\nMogućnost da više ljudi radi će povećati broj putnika i osoba koje dolaze u međusobni kontakt, rekao je Sobjanin, obrazlažući novu meru zaštite od virusa.\nSobjanin je izneo mogućnost da je 2,5 odsto od 12,7 miliona stanovnika Moskve, odnosno oko 300.000 ljudi, zaraženo koronavirusom.\nJoš tri osobe preminule, a 57 zaraženih u poslednja 24 sata u Srbiji\nU poslednja 24 časa u Srbiji su od koronavirusa preminule još tri osobe, čime je ukupan broj žrtava povećan na 206, novi su podaci saopšteni sajtu Ministarstva zdravlja covid19.rs.\nOd poslednjeg izveštaja do danas u 15h testirani su uzorci 5.521 osoba, od kojih je 57 bilo pozitivno.\nPad industrijske proizvodnje u Nemačkoj za oko devet odsto\nIndustrijska proizvodnja u Nemačkoj, najjačoj ekonomiji u Evropi, pala je za 9,2 odsto u martu zbog mera ograničenja širom kontinenta usled pandemije, pokazuju današnji zvanični podaci Ministarstva ekonomije.\nMeđutim, Ministarstvo je upozorilo da se očekuje značajan pad proizvodnje u aprilu.\nĐorđević zahvalio ruskom timu\nMinistar za rad, zapošljavanje, boračka i socijalna pitanja Srbije, Zoran Đorđević, je zahvalio timu ruskih stručnjaka koji tokom pandemije dezinfikuju ustanove socijalne zaštite u Srbiji.\nNa sastanku na kojem su bili i ambasador Rusije Aleksandar Bocan Harčenko i epidemiolog Branimir Nestorović iz Kriznog štaba za vanredne situacije, ministar je rekao da su stručnost i velika angažovanost ruskog tima doprineli da se u socijalnim ustanovama spreči veće širenje virusa.\n„Rusija i Srbija uvek su bile jedna uz drugu, kao bratske i prijateljske zemlje, čiji predsednici Vladimir Putin i Aleksandar Vučić neguju tradicionalno dobre odnose, i ovo je još jedan dokaz za to“, kazao je Djordjević dodavši da Srbija nikada neće zaboraviti pomoć Rusije tokom pandemije.\nVlada podseća građane i privrednike na mere koje su u obavezi da poštuju\nU saopštenju se navodi šta su građani i privrednici u obavezi da poštuju.\nEvropski komesar za susedstvo i proširenje Oliver Varhelji odgovorio je na pismo evropskih poslanika od pre tri nedelje, u kojem oni izražavaju zabrinutost povodom poštovanja ustavnih i ljudskih prava u Srbiji za vreme vanrednog stanja.\nKomesar je naveo da će se ocena najnovijeg razvoja događaja naći u redovnim godišnjim izveštajima, koji će biti objavljeni u junu.\nBG VOZ kreće u petak\nVozovi iz sistema BG:VOZ počeće ponovo da saobraćaju od petka, 8. maja, saopštilo je preduzeće „Srbija Voz“, naglašavajući obaveze svih putnika da u prevozu poštuju preventiven mere i uputstva za sprečavanje širenje infekcije kovid 19.\nRed vožnje pogledajte u odvojenoj vesti.\nVlada Srbije je na inicijativu Ministarstva kulture na današnjoj sednici usvojila Zaključak kojim je za 2.353 samostalna umetnika opredeljena pomoć u iznosu od 90.000 dinara, odnosno po 30.000 dinara za tri meseca – mart, april i maj tekuće godine, saopštilo je Ministarstvo kulture.\nI Nedelja mode u Milanu – digitalna\nItalijanska komora za modu organizovaće od 14. do 17. jula prvu digitalnu Nedelju mode u Milanu kao „konkretan odgovor“ na pandemiju korona virusa, saopštila je ta komora.\nFederacija visoke mode u Francuskoj je juče najavila istu inicijativu. Komora će izraditi digitalnu platformu na kojoj će biti postavljene fotografije i video snimci, intervjui i snimci iz bekstejdža.\nNa severu Kosova nema registrovanih novoobolelih\nNa severu Kosova u poslednja 24 sata nije registrovan nijedan novooboleli od kovid-19, a dve osobe su izlečene, saopštio je danas specijalista epidemiologije iz Zavoda za javno zdravlje u Severnoj Mitrovici Aleksandar Antonijević.\n„U dobroj smo situaciji, jer prema rezultatima koji su zabeleženi proteklih dana sve je manje pozitivnih na koronavirus. Zajedno smo prevazišli najteže i sad treba polako krenuti sa relaksacijom uvedenih mera“, rekao je Antonijević.\nDo sada je u srpskim sredinama na Kosovu od korona virusa ukupno obolelo 110 osoba, devet je preminulo, a 76 je izlečeno.\nKraljevčani se opustili kao da je s vanrednim stanjem ukinut i koronavirus\nIako je ukinuto vanredno stanje, na snazi ostaje zabrana okupljanja, posebno u zatvorenim prostorima, obavezno rastojanje u redovima ispred prodavnica i ostalih objekata, kao i nošenje maske i rukavica.\nMeđutim, na ulicama Kraljeva je slika potpuno drugačija. Maske nosi mnogo manje ljudi, a u prodavnicama zna da bude i više od propisanog broja.\nDve mušterije u Oklahomi su ranile dvoje zaposlenih Mekdonaldsa nakon što im je rečeno da napuste restoran zbog mera restrikcije uvedenih zbog epidemije koronavirusa.\nDve ulaznice za zabavu povodom dodele Oskara u 2021. biće prodate na dobrotvornoj aukciji u korist fonda za borbu protiv posledica bolesti izazvane koronavirusom.\nBanka Engleske predviđa pad BDP-a Velike Britanije od 14 odsto\nBanka Engleske predviđa pad BDP-a Velike Britanije od 14 odsto ove godine zbog ekonomskog šoka izazvanog pandemijom korona virusa, i istovremeno je zadržala je svoju glavnu kamatnu stopu na rekordno niskih 0,1 odsto.\nPredviđeni pad privredne aktivnosti od 14 odsto za 2020. godinu predstavlja najveći godišnji pad od 1949, od kada Nacionalni biro za statistiku vodi podatke, prenosi BBC.\nPrognoza se zasniva na predviđanjima da će restriktivne mere postepeno početi da se ublažavaju od juna.\nMihajlović: Gubitak u oblasti saobraćaja 30 miliona evra\nU Srbiji je u martu i aprilu zabeležen pad obima saobraćaja od 60 odsto, a procenjuje se da će pad prihoda u toj oblasti iznositi 30 miliona evra, rekla je resorna ministarka Zorana Mihajlović.\nNavela je da je u poslednja dva meseca auto-putevima prošlo 4,8 miliona automobila, četiri miliona manje nego prošle godine u isto vreme.\nKon kaže da mere i dalje treba primenjivati, kritikuje Nestorovića\nEpidemiolog Predrag Kon rekao je za N1 da se svet nije promenio od kada je ukinuto vanredno stanje i da mere i dalje treba da se sprovode. On je na starije od 65 i hronične bolesnike apelovao da maksimalno smanje kontakte, a na mlade koji nisu u riziku od ozbiljnog oboljevanja da izbegavaju kontakt sa starijima.\nKon je u razgovoru za N1 izneo i kritike na račun doktora Branimira Nestorovića povodom izjave da sada treba svi da izađemo napolje i zarazimo se, navodeći da takvi stavovi ne treba da se javno saopštavaju.\nPomoć od 4.000 i za one koji čekaju rešenje za penziju\nNovčanu pomoć od 4.000 dinara moći će da dobiju i građani koji su ostvarili pravo na penziju, ali rešenje još nisu dobili, pod uslovom da im je to pravo priznato do 25. marta, navelo je Udruženje novinara Srbije (UNS).\n021.rs: U zdravstvenim ustanovama u Vojvodini leče se 182 osobe\nBroj obolelih od virusa korona u Vojvodini i dalje se smanjuje, a u zdravstvenim ustanovama u pokrajini se leče 182 inficirane osobe, što je sedmoro manje nego prethodnog dana, objavio je portal 021.rs.\nU Kliničkom centru Vojvodine nalaze se 32 pacijenta obolela od virusa korona, što je troje manje nego juče. Od tog broja, dva pacijeta su na respiratorima.\nOd te infekcije se u Institutu za zdravstvenu zaštitu dece i omladine u Novom Sadu i dalje leči sedmoro dece.\nU Opštoj bolnici u Pančevu je trenutno 75 pacijenata, dvoje manje nego juče.\nNa Novosadskom sajmu je trenutno smešteno 44 lakše obolelih, što je petoro više nego juče. U Specijalnoj bolnici „Junaković“ kod Apatina je smanjen broj pacijenata, pa je trenutno u toj ustanovi na lečenju od virusa korona njih 24, dok ih je juče bilo sedmoro više.\nNALED: Donacija 45 tona hrane kao podrška u borbi protiv korone\nVodeće kompanije iz industrije hrane i pića u Srbiji obezbedile su donaciju od 45 tona hrane za 10.000 domaćinstava u 20 gradova i opština, kao vid podrške u borbi protiv koronavirusa, objavila je Nacionalna alijansa za lokalni ekonomski razvoj (NALED).\nReč je o kompanijama ujedinjenim preko platforme za donacije NALED-a, Apatinskoj pivari, Atlantik grupi, Bambiju, Marbo produktu (PepsiCo, Inc), MK Grupi (Agrounija i PIK Bečej) i Mlekari Šabac.\nMadona imala koronavirus\nPop zvezda Madona objavila je da bila pozitivna na koronavirus na kraju turneje u Parizu pre sedam nedelja, a pozitivni su bili i neki članovi njene trupe.\nMadona objašnjava da su svi „tada mislili da imaju težak grip“.\nZbog kršenja zabrane kretanja u Nišavskom okrugu privedeno ukupno 335 ljudi\nTokom vanrednog stanja zbog epidemije koronavirusa, Prekršajnom sudu u Nišu i odeljenjima tog suda u Aleksincu u Ražnju privedeno je 335 osoba zbog nepoštovanja zabrane kretanja.\nVojska Srbije pripremiće planove o dezangažovanju i vraćanju na svoje redovne aktivnosti, u skladu sa odlukom parlamenta o ukidanju vanrednog stanja, izjavio je ministar odbrane Aleksandar Vulin.\nČim popuste mere protiv koronavirusa, droga će preplaviti evropsko tržište, ocenjeno je u izveštaju Evropskog monitoring centra za droge koji navodi da su marihuana i kanabis trenutno veoma traženi.\nZaposleno 117 lekara i 128 tehničara koji su volontirali u KC Kragujevac\nKlinički centar Kragujevac primio je u stalni radni odnos 117 lekara i 128 medicinskih tehničara koji su, u vreme vanrednog stanja, volontirirali u korona klinikama te zdravstvene ustanove, saopšteno je.\nUgostiteljski objekti u Hrvatskoj trebalo bi u ponedeljak, 11. maja, ponovo da otvore vrata gostima, ali vlasnici kafića, restorana i barova još ne znaju pod kojim uslovima će to smeti da učine. Traže rad i u zatvorenom kao i manji razmak između stolova.\nI Crna Gora i Hrvatska najavljuju otvaranje plaža\nCrna Gora, Hrvatska i Grčka najavile su uskoro početak letnje sezone i otvaranje plaža, uz poštovanje određenih mera zaštite, a grčki zvaničnici procenjuju da je zemlja uzbog pandemije koronavirusa izgubila 22 milijarde evra i oko 45.000 radnih mesta.\nI danas redovi ispred Busplusa\nGrađani i danas čekaju i dugim redovima isped poslovnica Busplusa, kako bi izvadili personalizovane Busplus kartice, koje su im neophodne za ulazak u autobuse GSP.\nDelić: Nema dokaza o negativnom uticaju 5G\nKada su u pitanju zdravlje i biodiverzitet nema nikakavih dokaza da 5G mreža ima bilo kakav negativan uticaj, i za našu zemlju biće opasnije da stopiramo razvoj umesto da imamo normalnu komunikaciju i idemo putem progresa, rekla je u Novom danu Natali Delić, diplomirani inženjer elektrotehnike.\nPogrešno bi bilo da iz neopravdanih strahova zaustavljamo razvoj tehnologije, kazala je u Novom danu.\nRadovanović: Nije isključeno da je prvi slučaj bio u drugoj polovini februara\nMoguće je da je koronavirus u Srbiji bio prisutan i pre nego što je zvanično registrovan, nije isključeno da su prvi slučajevi bili u drugoj polovini februara, izjavio je epidemiolog Zoran Radovanović i podsetio na slučaj Egipćanina kod koga je registrovan virus posle prolaska kroz Srbiju.\nNagrada „Heroj Beograda“ za poseban doprinos borbi protiv korone\nZamenik gradonačelnika Beograda Goran Vesić izjavio je da je Grad Beograd u sredu, na predlog RTV Pink, zvanično ustanovio nagradu „Heroj Beograda“.\nHolandski Odbor za bezbednost saopštio je da će obaviti nezavisnu istragu i analizu pripremljenosti države i učinak Vlade tokom epidemije koronavirusa.\nGrupa Er Frans-KLM prijavila je neto gubitak od 1,8 milijardi evra u prvom tromesečju ove godine, što odražava prve posledice Kovida-19 na vazdušni saobraćaj u martu, a najavljuje vrlo mračne prognoze do kraja trećeg kvartala.\nU Crnoj Gori inficirane ukupno 324 osobe\nInstitut za javno zdravlje Crne Gore saopštio je da za poslednja 24 časa među 130 analiziranih uzoraka nijedan nije bilo pozitivan na koronavirus, a od početka epidemije inficirane su ukupno 324 osobe, javlja RTCG.\nOd kovida 19 oporavilo se 265 obolelih, a trenutno je 51 pacijent na lečenju.\nU Podgorici je 28 zaraženih, Ulcinju 10, Baru pet, Gusinju tri, Plavu dva, a u Nikšiću, Bijelom Polju i Herceg Novom po jedna osoba.\nU Crnoj Gori je od proglašenja epidemije kovida-19 umrlo osam zaraženih korona virusom.\nU Čačku nema novozaraženih u poslednja 24 sata\nU Čačku nije bilo novozaraženih korona virusom u poslednja 24 sata, saopštio je gradski Radni tim za praćenje koronavirusa.\nU Tutinu zabeležen jedan slučaj zaraze, Novi Pazar nema novoobolelih\nZavod za javno zdravlje u Novom Pazaru saopštio je da u tom gradu nema novoobolelih od koronavirusa, dok je u Tutinu u poslednja 24 sata jedna osoba zaražena.\nUkupan broj zaraženih u Novom Pazaru je 91, dok ih je u Tutinu 13.\nOd poslednjeg preseka testirano je 50 osoba, a ukupno od početka pandemije 1.751 osoba iz tih gradova i Raške.\nRusija prestigla Nemačku i Francusku po broju zaraženih\nU Rusiji je za poslednja 24 sata registrovano više od 11.000 novih slučajeva zaraženih koronavirusom, a od početka epidemije je obolelo 177.160 osoba.\nRusija je prestigla Nemačku i Francusku, saopštio je ruski krizni štab.\nIzmenjena pravila za 100 evra\nPenzionerima i onima koji primaju novčanu socijalnu pomoć 100 evra u dinarskoj protivvrednosti biće isplaćeno automatski. Ostali koji žele ovu novčanu pomoć države, mogu da se prijave od 15. maja do 5. juna.\nGrađani prilikom prijavljivanja neće morati da ostave ime i prezime, ali će biti neophodni drugi lični podaci.\nPreminule još četiri osobe u BiH\nOd poslednjeg izveštaja o epidemiološkoj situaciji u Bosni i Hercegovini potvrđeno je novih 39 slučajeva koronavirusa, dok su od posledica COVID-19 u protekla 24 sata preminule još četiri osobe, tri u Univerzitetskom kliničkom centru Republike Srpske i jedna u Mostaru.\nGradski prevoz u Beogradu kreće u petak u 5h\nZamenik gradonačelnika Goran Vesić rekao je da gradski javni prevoz u Beogadu počinje u petak u pet sati ujutru i da će u prvo vreme moći da ga koriste samo zaposleni.\nNovinarka ocenjuje da je nezadovoljstvo među građanima veće nego što to stiže do medija, ali i da strahuje od huškanja naroda, jednih na druge.\nTiodorović: Koronavirus u Srbiji ne slabi, ali slabi epidemija\nEpidemiolog Branislav Tiodorović kazao je da koronavirus u Srbiji ne slabi, već da slabi epidemija. Tiodorović je za televiziju Prva naveo da nema slabljenja virusa, ali da ima manje izvora infekcije.\nPreminula još jedna osoba na Kosovu\nNa Infektivnoj klinici u Prištini jutros je preminuo još jedan pacijent oboleo od kovida-19, čime se broj smrtnih slučajeva na Kosovu od ove bolesti povećao na 27. Preminuo je pacijent iz Dragaša koji je bolovao od više hroničnih bolesti.\nPonoš: Boravak na Sajmu rizično gubljenje vremena\nPotpredsednik Narodne stranke Zdravko Ponoš se tokom vanrednog stanja od bolesti izazvane koronavirusom lečio na Infektivnoj klinici, gde je stekao pozitivno iskustvo, a potom je upućen na „nelečenje na Sajmu“, gde je „boravak, u zdravstvenom smislu, rizično gubljenje vremena“.\nAntikoagulansi u lečenju kovida-19\nLekovi za razređivanje krvi, antikoagulansi, mogli bi da pomognu teško obolelim pacijentima od COVID-19, izjavili su lekari. Njihovi nalazi bi mogli da budu od pomoći pri rešavanju problema povezanih sa stvaranjem krvnih ugrušaka, koji dodatno komplikuju i tako teško lečenje koronavirusa.\nCrna Gora bez novozaraženih\nInstitut za javno zdravlje u Crnoj Gori analizirao je 130 uzoraka, među kojima nije bilo novih slučajeva infekcije koronavirusom. Iz Instituta za javno zdravlje navode da je ukupan broj inficiranih od početka epidemije 324. Oporavilo se 265 osoba, a trenutno je 51 osoba obolela.\nDo sada je od kovida-19 umrlo osam osoba.\nMihajlović: Iz vremena naredbi ulazimo u vreme preporuka\nPotpredsednica Vlade Srbije Zorana Mihajlović ocenila je da se ukidanjem vanrednog stanja i zabrane slobode kretanja završava prva, najteža faza borbe protiv širenja koronavirusa, a da se od danas ulazi „u novu fazu borbe protiv COVID-19, a to je život sa virusom“.\nNestorović siguran da virusa neće biti tokom leta\nČlan Kriznog šraba, doktor Branimir Nestorović izjavio je da koronavirusa sigurno neće biti tokom leta, a da se ne zna da li će se javiti na jesen, mada on sumnja i u to. On je dodao da su lekari o virusu učili „u hodu“ i da je zbog toga bilo mnogo grešaka.\nKisić: Za otvaranje granica potreban konsenzus država\nKomunalni milicajci pomažu redarima u gradskom prevozu\nKomunalni milicioneri će u Beogradu „u punom kapacitetu“ pružati asistenciju redarima u gradskom prevozu koji će od sutra kontrolisati da li putnici poštuju propisane mere zaštite od koronavirusa, izjavio je predstavnik Komunalne milicije Ranko Šekularac.\nU RS preminula tri muškarca\nTri muškarca pozitivna na koronavirus preminula su u poslednja 24 časa u Univerzitetskom kliničkom centru Republike Srpske, saopšteno je iz ove zdravstvene ustanove.\nBorba s virusom – borba s nevidljivim neprijateljem\nPredsednik SAD Donald Tramp opisao je pandemiju koronavirusa „najtežim napadom u istoriji SAD“. Tramp je naveo da je pandemija pogodila SAD teže nego japansko bombardovanje Perl Harbora u Drugom svetskom ratu ili teroristički napadi 11. septembra 2001. godine.\nPrekršajne prijave i za lupanje u šerpe i za paljenje baklji\nOn je rekao da je u poslednih sedam dana podneto 113 zaheva za pokretanje prekršajnog postupka i to 57 protiv osoba koje su izražavale protest zbog policijskog časa i 56 protiv onih koji su, takođe u vreme policijskog časa, palili baklje na krovovima.\nUredbe koje su prestale da važe ukidanjem vanrednog stanja\nOdluka o ukidanju vanrednog stanja objavljena je u Službenom glasniku, kao i prestanak važenja određenih uredbi donetih u tom periodu.\nNa Islandu se oporavilo 97 odsto zaraženih\nNa Islandu se zaključno s prošlom nedeljom oporavilo oko 97 odsto obolelih od kovida-19, a pojavila su se samo dva nova slučaja u sedam dana, pa izgleda da je zaraza u zemlji skoro potpuno eliminisana, saopštila je Vlada Islanda.\nIsland je testirao 51.663 svojih stanovnika, odnosno nešto više od 14 odsto, što je veći udeo nego u bilo kojoj drugoj zemlji, delom zahvaljujući i malobrojnom stanovništvu.\nU Srbiji umrle još tri osobe za 24 sata, ukupno 206 žrtava koronavirusa\nZaraženo još 57 osoba, tako da je ukupan broj pozitivnih do sada 9.848\nUkinuto vanredno stanje, nema više zabrane kretanja\nVlada: Dok traje epidemija, građani i privrednici u obavezi da poštuju zaštitne mere\nPočinje isplata minimalca za radnike u preduzećima koja su tražila tu pomoć\nPočelo istraživanje kolektivnog imuniteta u Srbiji\nU svetu umrlo više od 266.000 ljudi, više od 3,8 miliona zaraženih


Nacionalni centar za kontrolu zaraznih bolesti saopštio je da su novi slučajevi zaraze potvrđeni u gradu Misrata na severozapadu zemlje, koji je pod kontrolom snaga međunarodno priznate vlade koje se bore protiv Libijske narodne armije, predvođene komandantom Kalifom Haftarom, prenosi Rojters.\nSukobi su uništili veći deo libijske infrastrukture, a zbog ekonomske krize mnogim medicinskim radnicima se ne isplaćuju zarade.\nTrenutna faza konflikta počela je prošle godine kada su Haftarove snage pokrenule ofanzivu na Tripoli, sedište međunarodno priznate vlade.\nSukobi su eskalirali prošle nedelje kada su provladini borci pokrenuli ofanzivu na nekoliko frontova, koristeći artiljerijske i vazdušne napade.\nRASTE BROJ ŽRTAVA U JAPANU Katastrofalne poplave odnele najmanje 16 života, strahuje se od novih padavina i klizišta\nNajmanje 16 ljudi je poginulo, 13 je nestalo, a 17 je povređeno usled olujnog nevremena koje je pogodilo južno japansko ostrvo Kjušu, javila je mreža NHK.\nSvetska zdravstvena organizacija objavila je u subotu da je u poslednjih 24 sata registrovano 212.326 novih slučajeva korona virusa u svetu, što je rekordan porast broja novoobolelih u jednom danu.


Gorivo u Srbiji dva dinara jeftinije, za ozbiljnije sniženje cena "potrebno da prođe vreme" | 013 info\nGorivo u Srbiji dva dinara jeftinije, za ozbiljnije sniženje cena "potrebno da prođe vreme"\nNovosti\tSre, 11/03/2020 - 08:33\nGorivo u Srbiji je za manje od nedelju dana pojeftinilo u proseku za dva dinara po litru.\nUkoliko se zadrži trend pada cena sirove nafte na svetskim berzama, vrlo je moguće da će cene goriva zbiti snižene za oko 20 dinara, pišu "Novosti".\nNa većini benzinskih stanica juče je evrodizel koštao 159,9 dinara, a bezolovni benzin BMB 95 je bio 148,4 dinara za litar.\n"Krajnju cenu u najvećoj meri čini nabavna cena, a ona je na svetskim berzama drastično smanjena i nema nagoveštaja da će brzo ići nagore", kaže za "Novosti" Bora Tatić, zamenik predsednika Privatnih benzinskih stanica Srbije.\n"Ako se cena sirovine zadrži na sadašnjem nivou, naravno da će i cena derivata pasti", kaže Tomislav Mićović, generalni sekretar Udruženja naftnbih kompanija Srbije, ali dodaje da od te bušotine do pumpe u našem komšiluku mora da prođe neko vreme.


HomeDRUŠTVOVučić: Ujedinjeni, ostavićemo trag u istoriji sveta\nPredsednik Aleksandar Vučić poručio je danas, povodom Dana srpskog jedinstva, da Srbi, ujedinjeni i složni, mogu da prevaziđu sve nedaće, pobede sve probleme i osiguraju budućnost naše dece.\n„Nema viših i važnijih vrednosti od jedinstva našeg naroda i slobode za koju su se naši preci borili, za koju ćemo se boriti i u budućnosti”, poručio je predsednik Vučić povodom praznika, koji od ove godine godine Srbija i Republika Srpska zajedno obeležavaju 15. septembra.\n„Bilo ih je 10 odsto iz Hercegovine, Bosne, Like, Krajine, Banije, Korduna, svih delova gde su Srbi živeli. Srbin nije mogao da prihvati obavezu da ratuje protiv Srbina i priključio se uz našu jedinu crveno, plavo, belu zastavu, koja nas i danas ujedinjuje”, dodao je on.\nVučić je naglasio da je važno da i danas, kada se suočavamo sa brojnim izazovima i pritiscima sveta, kada vidimo da, bez obzira na naše ekonomske uspehe, naš narod i dalje očekuju teški dani – odgovor mora biti jedinstvo, sloga i borba pametnim političkim sredstvima za slobodu našeg naroda.\n„Ako smo jedinstveni, složni ujedinjeni, mi Srbi, a ovo nije samo državni praznik, već svesrpski, možemo da prevaziđemo sve nedaće, pobedimo sve probleme, osiguramo i garantujemo budućnost naše dece”, poručio je predsednik Srbije.\nRumunija principijeln: Nećemo priznati nezavisnost Kosova


Ekomar - Glas Šumadije\nNaslovna > Posts Tagged Ekomar\n25/12/2021 25/12/2021 8281 komentar na Predstavljeni rezultati istraživnja o nivou zagađenosti Lepenice\nRezultati projekta „Ima li života u Lepenici“ Udruženja za promociju i ekološki marketing prirodnih vrednosti „Ekomar“, predstavljeni su na Prirodno matematičkom fakultetu. Projekat je realizovan uz podršku grada Kragujevca u okviru programa finansiranja/sufinansiranja projekata iz oblasti zaštite životne sredine. Rezultati su pokazali da od izvorišta do ušća Lepenice postoji veći broj faktora koji ugrožavaju ovaj […]\n15/12/2021 15/12/2021 12802 komentara na Ipak građevinsko zemljište na jezeru Bubanj?\nUdruženje Ekomar pokreće inicijativu za unapređenje vodenih površina na teritoriji Kragujevca\n12/11/2021 12/11/2021 383Ostavi komentar na Udruženje Ekomar pokreće inicijativu za unapređenje vodenih površina na teritoriji Kragujevca\nUdruženje Ekomar pokrenulo je Inicijativu za unapređenje stanja vodenih površina na teritoriji grada Kragujevca. Iz ovog udruženja pozivaju Kragujevčane da je svojim potpisom podrže u petak i subotu, 12. i 13. novembra od 12 do 15 časova u TC „Big fešn“ (bivša „Plaza“, sprat, pored „Deksi ko“).\n17/10/2021 17/10/2021 358Ostavi komentar na Razgovori o tekućim vodama kragujevačke kotline u ponedeljak na zoom platformi\n08/05/2021 08/05/2021 834Ostavi komentar na CRTA: Kako su građani sačuvali jedno jezero od „Kragujevca na vodi”


Jedan od najboljih bluz-rok bendova na ovim prostorima, Texas Flood, nastupiće ove subote, 2. oktobra u 21h u beogradskom klubu Kuglaš. Bend Texas Flood svoju dugogodišnju uspešnu karijeru gradio je na kvalitetnom zvuku i fantastičnim živim nastupima, isključivo na engleskom jeziku. Značajan iskorak napravili su kada su 2019.godine objavili svoj prvi album na srpskom jeziku. Album bluz obrada „Tražim ljude kao ja“ naišao je na odlične reakcije publike i postao jedno od najprodavanijih domaćih izdanja u Srbiji. Texas Flood je album „Tražim ljude kao ja“ objavio 2019. godine za izdavačku kuću Multimedia Music. To je njihov prvi album na srpskom jeziku i na njemu se, pored autorske pesme „Da budem tvoj“ nalaze bluz obrade hitova jugoslovenskih rok legendi.\nOvo izdanje predstavlja poziv na povratak pravim muzičkim vrednostima i uzorima.\nPoznati kao bend koji uvek da sve od sebe na sceni, bilo da sviraju u hali ili klubu, obećava odličnu svirku i ove subote: „Veliko mi je zadovoljstvo da vas posle četiri godine pozovem u jedan od legendarnih beogradskih klubova“ kaže frontmen Nenad Zlatanović ovim povodom i dodaje: „Kuglaš je klub u kojem je Texas Flood napravio neke od svojih prvih svirki, između ostalog i prvi Hendrix Day... Vidimo se 2. oktobra od 21 sat!“


“Kosovske institucije negiraju srpsku kulturnu baštinu” – NOVA NAŠA REČ\n6 Avgusta, 2021 Nova Naša Reč Aktuelno, Intervju 0\nVlada Kosova je ušla u jedan bizaran i uzaludan rat sa srpskim identitetom na Kosovu. Institucije se očajnički bore protiv srpske simbolike, i ta borba ide od banalnih akcija – poput konfiskovanja predmeta sa srpskom ikonografijom od hodočasnika na Gazimestanu – do veoma zabrinjavajučih trendova kao što su pokušaji negacije srpske kulturne baštine na Kosovu. U ovom drugom procesu, Vlada Kosova se služi “alternativnim”, tj lažnim istorijskim činjenicama, i aktivno dezinformiše kosovsko društvo. Narativ oko nase kulturne baštine se agresivno albanizuje, i ide put kulturocida, upozorava u intervjuu za Novu Nasu reč srpska političarka sa Kosova Rada Trajković.\nNNR: Kakva je trenutno situacija na Kosovu? Da li je bezbednost Srba ugrozena?\nTrajković: – Nesigurnost se oseća gotovo na svakom koraku, a ogleda se, pre svega, kroz institucionalnu nesigurnost – osećaj da nam niko neće priteći u pomoć ako nam pomoć zatreba. Jer mi trenutno na Kosovu imamo jednu apsurdnu situaciju gde institucije koje su zakonom dužne da vas zaštite to, nažalost, ne rade. Jednostavno, kosovske institucije ne reaguju – ili ne reaguju dovoljno odučno – da spreče pritiske i osude učestale incidente protiv srpske zajednice.\nNajdrastičniji je primer Đakovice gde je Ustav praktično suspendovan a gde su lokalni Albanci de facto implementirali rasne zakone po kojima srpska povratnica zbog svoje nacionalnosti ne sme ući u radnju čiji je vlasnik Albanac da kupi veknu hleba. Vlada Kosova na ovakve pojave, kao i na druge sučajeve gde su pretučeni povratnici kao i jedan srpski dečak, ostaje nema.\nUz to, Vlada Kosova je ušla u jedan bizaran i uzaludan rat sa srpskim identitetom na Kosovu. Institucije se očajnički bore protiv srpske simbolike, i ta borba ide od banalnih akcija – poput konfiskovanja predmeta sa srpskom ikonografijom od hodočasnika na Gazimestanu – do veoma zabrinjavajučih trendova kao što su pokušaji negacije srpske kulturne baštine na Kosovu. U ovom drugom procesu, Vlada Kosova se služi “alternativnim” tj lažnim istorijskim činjenicama, i aktivno dezinformiše kosovsko društvo. Narativ oko nase kulturne baštine se agresivno albanizuje, i ide put kulturocida.\nNažalost, ovakva neodgovornost i ekstremizam stvara pogodno tle za pojavu drugog ekstremizma – ekstremizma sa islamskim prefiksom – jer se naša Crkva i monaštvo, kao najvidljiviji predstavnici hrišćanske tradicije na Kosovu, konstantno demonizuju u javnosti.\nNNR: Koja je uloga medjunarodne zajednice, stiče se utisak da ne reaguju kao ranije. Koliko njihovo reagovanje zavisi od zahteva za to iz Beograda?\nTrajković: – Međunarodna zajednica ima princip da nikada ne zaustavlja procese na samom početku, ma koliko oni bili štetni. Međunarodna zajednica retko interveniše rano, jer ona ima vremena da prati procese na terenu. Ali to ne znaci da se sve negde ne beleži i zavodi za neko buduće vreme utvrđivanja odgovornosti. Takve stvari međunarodna zajednica sigurno ne prašta, kao što vidimo iz iskustva sa Specijalnim sudom.\nIpak, za nas je takav pristup međunarodne zajednice nezgodan jer, za razliku od nje, mi nemamo vreme da čekamo. Multietničnost Kosova je već na donjoj granici, i ako se nešto uskoro ne promeni, cilj međunarodne zajednice da izgradi multietničko Kosovo ostaće samo prazno slovo na papiru kojim se pravdala intervencija ‘99.\nNe mislim da zahtevi Beograda mogu da navedu međunarodnu zajednicu da jače reguje. Ipak, incidenti protiv Srba na Kosovu su ovih dana jako medijski eksploatisani u Srbiji. Takvi medijski naslovi izazivaju negativnu reakciju Srba u Srbiji, dižu temperaturu i podižu nacionalističke strasti, što bi takođe trebalo zabrinuti sve koje prate region. Jer na Balkanu, svaka nacionalistička akcija uvek rađa reakciju.\nNNR: Da li ste Vi licno ocekivali da će Albin Kurti i njegovi saradnici da vraćaju javni diskurs na Kosovu u ratno vreme? Da li to može biti opasno po Srbe koji žive južno od Ibra?\nTrajković: – Normalno da su moja očekivanja bila drugačija i da sam se ja nadala da će se Kurti posvetiti svojim izbornim obećanjima: izgradnji pravednog društva i jačanju vladavine prava. Sigurno da nisam očekivala da će i Kurti i (Vjolca) Osmani svoj imidž “novih, mladih lica” na političkoj sceni Kosova trošiti tako što će se na dnevnom nivou baviti antisrpskom propagandom i podizanjem nacionalističkih strasti koje najdirektnije ugrožavaju bezbednost srpske zajednice.\nParadoksalno je da Kurti uporno govori da su mu pregovori sa Srbijom nisko na listi prioriteta, ali od dolaska na vlast, on se Srbijom jedno i bavi. On deluje opsednut time da oslabi srpsku pregovaracku poziciju, i očigledno – ali i potpuno pogrešno – percipira srpsku zajednicu i SPC na Kosovu ne kao svoje građane već kao elemente delovanja Države Srbije. On je tim pristupom našu pruženu ruku za saradnju praktično odbio.\nNažalost, ovakav Kurtijev pristup ide na ruku opozicionim partijama iz tzv ratne koalicije, koje sada mogu da koriste Kurtijevu nacionalističku retoriku za bezbedonosnu destabilizaciju i eventualne napade na srpsku zajednicu. Može se desiti da Kurti ugrozi sopstvenu poziciju moći kada se bude otkrilo da, uprkos jakoj retorici, on zapravo nema kontrolu nad ekstremistima koji mogu destabilizovati Kosovo. Tako da je on započeo jedan veoma opasan proces: i po kosovske Srbe a i po sebe.\nNNR: Kako gledate na izjave bivseg sudije EULEKSa oko uklanjanja Olivera i sudjenja liderima OVK?\nTrajković: – Svi dobro znaju da je Oliver ostao bez podrske Beograda, međunarodne zajednice i kosovskih institucija, i da je, stoga, bio predodređen za uklanjanje sa političke scene zarad instaliranja nove opcije na Severu Kosova.\nIpak, izjave Simonsa ja ne shvatam kao ozbiljne jer on nije kredibilan svedok. Njegova motivacija je vrlo mutna, a izjave pune naknadne pameti. Jasno je da njegovo svedočenje ima nameru da destabilizuje institucije vladavine prava na Kosovu, kao i rad Specijalnog suda. Takođe, činjenica je da je Simons već duže vreme od kosovskih institucija tražio priliku da svoje tvrdnje iznese pred kosovskim parlamentom, ali mu je samo Kurti tu privilegiju omogućio. Nespretnošću Kurtija smo tako dobili još jednu krizu vladavine prava na Kosovu.\nNNR: Da li situaciju u Dečanu “pumpa” onaj koji tamo ima najvise uticaja, Ramuš Haradinaj?\nTrajković: – Kao što se može videti, rezultati analize vode u Dečanima pokazuju da je uzrok trovanja bakteriološke prirode i posledica neprofesionalnosti, a ne nekakve zavere. Pokušaji da se ova tragična situacija izmanipuliše i da se dezinformacijama bezbedonosno ugrozi Manastir Dečani i lokalna srpska zajednica zaista su razočaravajući. Srpska zajednica je postala dežurna babaroga na Kosovu, uvek tu da pokrije nesposobnost lokalnih aktera i skrene pažnju sa neke druge odgovorne strane.\nU ovom slučaju, da nije bilo hitne i jasne intervencije američke ambasade, ishod bi bio mnogo gori jer su mediji na Kosovu već bili započeli neodgovornu kampanju.\nNNR: Da li je tačno da su “patriotske” izjave Vjolce Osmani povezane sa informacijama da je njen bliski rodjak dobio pasoš Srbije da bi otišao na zapad ?\nTrajković: – Ne znam koji su motivi za jaku retoriku koju upotrebljava Osmani, ali zabrinjava kada takve izjave čujemo od jedne obrazovane mlade žene i pravnika edukovanog na zapadu. Rekla bih da njeno obrazovanje i pozicija zahtevaju veću odgovornost i političku zrelost. Do sada smo od Osmani čuli samo negativne poruke prema Srbima, i simplistička viđenja regionalnih i međunarodnih odnosa.\nNNR: Kako gledate na ubacivanje Bujanovca, Preseva i Medvedje u celu priču? Da li je moguće da se sve ovo radi bez neke povezanosti sa Beogradom?\nTrajković: – Prvo, Beograd vrlo dobro zna da na jugu Srbije ima puno Albanaca sa Kosova sa registrovanim lažnim prebivalištima, koji su na taj način dosli do srpskih dokumenata. Izvršena je interna kontrola, i otkriveno je da se srpski pasoši izdaju građanima Kosova za novac. Po svemu sudeći, to je razlog zbog koga sada imamo ovu priču o problemima sa adresama na jugu Srbije.\nTo, naravno, ne znači da Albanci na jugu Srbije ne nailaze na druge probleme i ne suočavaju se sa diskriminacijom. To pitanje zaslužuje ozbiljan tretman i pažnju. Ali priča plasirana ovih dana ima političku poruku kojoj je za cilj izjednačavanje Srba sa Kosova sa Albancima iz Preševske doline, što je neprihvatljivo. Okolnosti u kojima ove dve zajednice žive su neuporedive. Albanci na jugu Srbije nisu građani Kosova, i njihov status sa pitanjem Kosova ne treba imati veze. A i skorašnji incidenti upereni prema Srbima na Kosovu nas podsećaju koliko su okolnosti u kojima ta zajednica živi jedinstvene u Evropi: to je zajednica kojoj se bez posledica mogu negirati najosnovnija prava, uključujući pravo na imovinu i jednakost pred zakonom.\nZnačaj Specijalne antiterorističke jedinice